text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
7 Pamenepo Yerubaala,+ kapena kuti Gidiyoni,+ pamodzi ndi anthu onse amene anali naye, anadzuka m’mawa kwambiri ndi kumanga msasa pachitsime cha Harodi. Msasa wa Amidiyani unali chakumpoto, m’chigwa, kuphiri la More.
2 Ndiyeno Yehova anauza Gidiyoni kuti: “Anthu amene uli nawowa ndi ochuluka kwambiri kuti ndipereke Amidiyani m’manja mwawo,+ chifukwa mwina Isiraeli angadzitukumule+ pamaso panga ndi kunena kuti, ‘Ndinadzipulumutsa ndekha ndi dzanja langa.’+
3 Tsopano lengeza ndipo anthu onse amve, kuti, ‘Alipo kodi akuchita mantha ndi kunjenjemera? Abwerere.’”+ Choncho ndi mawu amenewa, Gidiyoni anayesa anthuwo. Pamenepo, anthu 22,000 anabwerera ndipo panatsala anthu 10,000.
4 Komabe, Yehova anauza Gidiyoni kuti: “Anthu amene atsalawa ndi ochulukabe.+ Pita nawo kumadzi kuti ndikawayese kumeneko. Ndiyeno amene ndidzakuuza kuti, ‘Uyu apite nawe,’ ameneyo apite nawe, koma aliyense amene ndidzakuuza kuti, ‘Uyu asapite nawe,’ ameneyo asapite nawe.”
5 Choncho Gidiyoni anauza anthuwo kuti apite kumadzi.+
Ndiyeno Yehova anauza Gidiyoni kuti: “Aliyense amene akamwe madzi potunga madziwo ndi manja n’kumamwera m’manjamo, ukamuike kumbali ina. Ndipo aliyense amene pakumwa madzi akawerame n’kugwada,+ ukamuike kumbali inanso.”
6 Ndipo anthu amene anamwa madzi ndi manja anakwana 300. Koma ena onse anamwa atawerama n’kugwada.
7 Ndiyeno Yehova anauza Gidiyoni kuti: “Ndidzapulumutsa anthu inu pogwiritsa ntchito amuna 300 amene anamwa madzi ndi manja awo, ndipo ndidzapereka Amidiyani m’manja mwanu.+ Koma ena onsewa, aliyense abwerere kwawo.”
8 Choncho, iye anabweza amuna onse a Isiraeli koma anatsala ndi amuna 300 aja. Amenewa anatenga chakudya ndi malipenga a nyanga ya nkhosa+ m’manja mwa anthu amene anali kubwerera kwawo. Apa n’kuti msasa wa Amidiyani uli kumunsi kwawo, m’chigwa.+
9 Ndiyeno usiku umenewo,+ Yehova anauza Gidiyoni kuti: “Nyamuka, pita kumsasa wa Amidiyani ndi kuuthira nkhondo, chifukwa ndaupereka m’manja mwako.+
10 Koma ngati ukuchita mantha kupita kumsasawo, choyamba upiteko ndi Pura, mtumiki wako.+
11 Kumeneko ukamvetsere zolankhula zawo.+ Pambuyo pake udzalimba mtima+ ndipo udzapitadi kumsasawo ndi kuuthira nkhondo.” Pamenepo, Gidiyoni ndi Pura mtumiki wake, anapita kumunsi pafupi kwambiri ndi asilikali amene anafola mwa dongosolo lomenyera nkhondo amene anali mumsasawo.
12 Tsopano Amidiyani ndi Aamaleki pamodzi ndi anthu onse a Kum’mawa,+ anaphimba chigwa chonse chifukwa cha kuchuluka kwawo ngati dzombe.+ Ngamila zawo+ zinali zosawerengeka, zochuluka ngati mchenga wa m’mphepete mwa nyanja.
13 Tsopano Gidiyoni anafika kumsasawo ndipo anangomva munthu akusimbira mnzake zimene analota, kuti: “Tamvera zimene ndalota ine.+ Ndalota mtanda wa mkate wa balere wozungulira ukugubuduzika kubwera mumsasa wa Amidiyani. Mtandawo unafika pahema lina ndi kuliwomba moti hemalo linagwa.+ Kenako mtandawo unagadabuza hemalo n’kuliphwasula.”
14 Pamenepo mnzakeyo anayankha+ kuti: “Si china ayi. Imeneyi ndi nkhondo ya Gidiyoni+ mwana wa Yowasi, mwamuna wa ku Isiraeli. Mulungu woona+ wapereka Amidiyani ndi msasa wathu wonse m’manja mwake.”+
15 Gidiyoni atangomva lotolo ndi tanthauzo lake,+ analambira Mulungu.+ Kenako anabwerera kumsasa wa Isiraeli ndi kuwauza kuti: “Tiyeni,+ pakuti Yehova wapereka msasa wa Amidiyani m’manja mwanu.”
16 Ndiyeno amuna 300 aja anawagawa m’magulu atatu. Aliyense anamupatsa lipenga la nyanga ya nkhosa+ ndi mtsuko waukulu wopanda kanthu, ndipo m’mitsukomo anaikamo miyuni.
17 Kenako anawauza kuti: “Muonetsetse ndi kuphunzira pa zimene ine ndikuchita, ndipo nanunso muchite zomwezo. Ndikakafika m’malire a msasa, zimene ine ndikachite, nanunso mukachite zomwezo.
18 Ine ndikaliza lipenga la nyanga ya nkhosa pamodzi ndi anthu onse a m’gulu langa, nanunso mulize malipenga anu kuzungulira msasa wonse,+ ndipo munene kuti, ‘Nkhondo ya Yehova+ ndi ya Gidiyoni!’”
19 Chotero Gidiyoni anafika kumalire a msasa pamodzi ndi amuna 100 amene anali naye. Apa n’kuti ulonda wapakati pa usiku+ ukungoyamba kumene, ndipo anali atangosintha kumene alonda a msasa. Pamenepo analiza malipenga a nyanga ya nkhosa+ ndi kuswa mitsuko yaikulu imene inali m’manja mwawo.+
20 Ndipo magulu atatuwo analiza malipenga a nyanga ya nkhosa+ ndi kuphwanya mitsuko ikuluikulu ija. Atatero ananyamulanso miyuni ndi dzanja lawo lamanzere ndipo malipenga anali m’dzanja lawo lamanja, n’kuyamba kufuula kuti: “Nkhondo ya Yehova+ ndi ya Gidiyoni!”
21 Pa nthawi imeneyi aliyense anaimirirabe pamalo ake kuzungulira msasa wonsewo, ndipo mumsasa wonse wa Amidiyani munali chipwirikiti, anthu anali kufuula ndi kuthawa.+
22 Amuna 300+ aja anapitiriza kuliza malipenga,+ ndipo Yehova anachititsa Amidiyani kuukirana okhaokha mumsasa wonsewo.+ Anthu onse a mumsasawo anathawa mpaka kukafika ku Beti-sita, ndi ku Zerera mpaka kumalire kwa mzinda wa Abele-mehola+ pafupi ndi Tabati.
23 Pa nthawiyi anasonkhanitsa pamodzi amuna a mu Isiraeli kuchokera m’madera a mafuko a Nafitali,+ Aseri+ ndi Manase+ yense, ndipo anapitikitsa+ Amidiyani.
24 Ndiyeno Gidiyoni anatumiza amithenga kudera lonse lamapiri la Efuraimu,+ kuti: “Pitani mofulumira ku Beti-bara ndi kumtsinje wa Yorodano, ndipo mukaike amuna m’malo owolokera kuti Amidiyani asadutse.” Choncho, amuna onse a Efuraimu anasonkhana pamodzi ndipo anatseka malo owolokera Yorodano ndi mitsinje yake ing’onoing’ono+ mpaka ku Beti-bara.
25 Anagwiranso akalonga awiri a Amidiyani, Orebi ndi Zeebi.+ Atatero, anapha Orebi pathanthwe la Orebi,+ ndipo Zeebi anamuphera pamalo opondera mphesa a Zeebi. Iwo anapitirizabe kuthamangitsa Amidiyani,+ kenako anabweretsa mutu wa Orebi ndi Zeebi kwa Gidiyoni m’chigawo cha Yorodano.+
Patsani ena
Patsani ena
Oweruza 7
Baibulo la Dziko Latsopano la Malemba Opatulika
https://www.jw.org/finder?docid=1011452&Book=7&Chapter=7&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D7%26Chapter%3D7%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


c: text/html

text:
Tsanzirani Anthu Amene Anali pa Ubwenzi Wolimba ndi Yehova
“Ubwenzi wolimba ndi Yehova ndi wa anthu amene amamuopa.”—Sal. 25:14.
NYIMBO: 106, 118
1-3. (a) Kodi tikudziwa bwanji kuti tikhoza kukhala pa ubwenzi ndi Mulungu? (b) Kodi m’nkhaniyi tikambirana zitsanzo za anthu ati?
BAIBULO limasonyeza kuti Abulahamu anali bwenzi la Mulungu. (2 Mbiri 20:7; Yes. 41:8; Yak. 2:23) Ndipotu m’Baibulo ndi Abulahamu yekha amene amatchedwa bwenzi la Mulungu. Koma kodi izi zikutanthauza kuti Abulahamu yekha ndi amene anali bwenzi la Yehova? Ayi. Baibulo limasonyeza kuti tonsefe tikhoza kukhala pa ubwenzi ndi Mulungu.
2 M’Mawu a Mulungu muli nkhani zambiri zokhudza amuna ndi akazi amene ankakhulupirira kwambiri Yehova. (Werengani Salimo 25:14.) Mtumwi Paulo analemba kuti anthu amenewa ali m’gulu la “mtambo wa mboni waukulu.” (Aheb. 12:1) Anthu onsewa anali ndi makhalidwe abwino osiyanasiyana ndipo anali pa ubwenzi wolimba ndi Mulungu.
3 M’nkhaniyi tikambirana za (1) Rute yemwe anali mkazi wamasiye wa ku Moabu, (2) Hezekiya amene anali mfumu ya Yuda ndiponso (3) Mariya yemwe anali mayi ake a Yesu. Kodi tingaphunzire chiyani pa zimene anthuwa anachita kuti akhale pa ubwenzi ndi Mulungu?
ANASONYEZA CHIKONDI KOMANSO KUKHULUPIRIKA
4, 5. (a) Kodi Rute anafunika kusankha zochita pa nkhani iti? (b) N’chifukwa chiyani zinali zovuta kusankha pa nkhaniyi? (Onani chithunzi patsamba 13.)
4 Yerekezani kuti mukuona Naomi ali m’chigwa cha Mowabu pa ulendo wopita kwawo ku Isiraeli. Pa ulendowu ali limodzi ndi apongozi ake awiri, Rute ndi Olipa. Kenako Olipa akutembenuka n’kuyamba kubwerera kwawo ku Mowabu. Rute nayenso ndi wa ku Mowabu ndipo akufunika kusankha kumene angapite. Kodi asankha kubwerera kwawo, kapena apita ku Betelehemu limodzi ndi apongozi ake?—Rute 1:1-8, 14.
5 Makolo komanso achibale ake a Rute ankakhala ku Mowabu. Choncho iye akanaona kuti ndi bwino kubwerera kwawoko kuti achibale ake azikamusamalira. Komanso ankadziwa bwino anthu a ku Mowabu ndiponso chikhalidwe ndi chilankhulo chawo. Koma akanapita ku Betelehemu zonse zikanakhala zachilendo. Naomi ankaonanso kuti Rute akapita ku Betelehemu sakapeza mwamuna wokhala naye pa banja. Choncho anauza Rute kuti abwerere ku Mowabu. Ndiye kodi Rute anatani? Iye anasankha mosiyana ndi Olipa. Paja Olipa anabwerera “kwa anthu a kwawo ndi kwa milungu yake.” (Rute 1:9-15) Koma Rute sanafune kubwerera kwawo kuti akayambirenso kulambira milungu yonyenga.
6. (a) N’chifukwa chiyani tinganene kuti Rute anasankha bwino? (b) Kodi Boazi ankatanthauza chiyani pamene ananena kuti Rute anathawira m’mapiko a Yehova?
6 N’kutheka kuti Rute anaphunzira za Yehova kuchokera kwa apongozi ake a Naomi kapena kwa malemu mwamuna wake. Anaphunzira kuti Yehova ndi wosiyana kwambiri ndi milungu ya ku Mowabu. Ndiyeno anayamba kukonda Yehova ndipo anazindikira kuti ndiye Mulungu woyenera kumulambira. Choncho Rute anauza apongozi ake kuti: “Anthu a mtundu wanu adzakhala anthu a mtundu wanga, ndipo Mulungu wanu adzakhala Mulungu wanga.” (Rute 1:16) Izi zikusonyeza kuti Rute ankakonda Naomi komanso ankakonda kwambiri Yehova. N’chifukwa chake pa nthawi ina Boazi anamuyamikira kuti zimene anachita zinali ngati anathawira m’mapiko a Yehova kuti amuteteze. (Werengani Rute 2:12.) Mawu a Boaziwa akutikumbutsa za kamwana ka mbalame kamene kamabisala m’mapiko a mayi ake kuti katetezeke. (Sal. 36:7; 91:1-4) Choncho mawuwa akusonyeza kuti Yehova anateteza Rute ndiponso kumudalitsa. Ndipotu Rute sananong’oneze bondo chifukwa cha zimene anasankhazi.
7. Kodi n’chiyani chingathandize anthu amene akuzengereza kudzipereka kwa Yehova?
7 Pali anthu ambiri amene anaphunzira za Yehova koma sanasankhebe kudzipereka kwa iye ndiponso kubatizidwa. Ngati inuyo muli m’gulu la anthu amenewa, dzifunseni kuti, ‘N’chifukwa chiyani ndikuzengereza kudzipereka kwa Yehova?’ Dziwani kuti ngati munthu sakutumikira Yehova ndiye kuti akutumikira mulungu winawake. (Yos. 24:15) Choncho ndi bwino kusankha kutumikira Yehova yemwe ndi Mulungu woona. Mukadzipereka kwa Yehova mumasonyeza kuti mukumukhulupirira kuti angakutetezeni. Iye adzakuthandizani kuti mupitirize kumutumikira ngakhale pamene mukukumana ndi mavuto ngati mmene anachitira ndi Rute.
ANKAMVERA YEHOVA NGAKHALE KUTI BAMBO AKE ANKACHITA ZOIPA
8. Kodi Hezekiya anaona zotani ali mwana?
8 Mosiyana ndi Rute, Hezekiya anabadwira mu mtundu wa Aisiraeli omwe anadzipereka kwa Yehova. Koma si Aisiraeli onse amene ankamvera Mulungu. Mwachitsanzo Ahazi, yemwe anali bambo ake a Hezekiya, anali mfumu yoipa kwambiri. Iye anachititsa kuti anthu a ku Yuda ayambe kulambira mafano ndipo sankalemekeza kachisi wa Yehova wa ku Yerusalemu. Ahazi anafika mpaka powotcha ana ake ena ali moyo n’kuwapereka nsembe kwa mulungu wonyenga. Choncho Hezekiya ali mwana, ankaona bambo ake akuchita zinthu zambiri zoipa.—2 Maf. 16:2-4, 10-17; 2 Mbiri 28:1-3.
9, 10. (a) N’chiyani chikanachititsa kuti Hezekiya akwiyire Yehova? (b) N’chifukwa chiyani sitiyenera kukwiyira Yehova? (c) Kodi munthu amene anakulira m’banja loipa sangakhale wabwino? Fotokozani.
9 Zinthu zoipa zimene Hezekiya anaona bambo ake akuchita, zikanamukhumudwitsa kwambiri moti akanatha kukwiyira Yehova. Masiku ano, anthu ena amene anakumanapo ndi mavuto amaona kuti ali ndi zifukwa zomveka zoti ‘azikwiyira Yehova’ kapena gulu lake. (Miy. 19:3) Amachita zimenezi ngakhale kuti mavuto awo sakhala aakulu ngati a Hezekiya. Enanso amachita zinthu zoipa poganiza kuti sangachitire mwina chifukwa anakulira m’banja limene munkachitika zinthu zoipa. (Ezek. 18:2, 3) Koma kodi zimenezi ndi zoona?
10 Chitsanzo cha Hezekiya chimasonyeza kuti zimenezi si zoona. Palibe chifukwa chomveka chotichititsa kukwiyira Yehova popeza iye si amene amachititsa zinthu zoipa zimene timakumana nazo. (Yobu 34:10) N’zoona kuti zochita za makolo, zikhoza kuchititsa kuti ana awo azichita zabwino kapena zoipa. (Miy. 22:6; Akol. 3:21) Koma izi sizikutanthauza kuti munthu amene anakulira m’banja limene munkachitika zinthu zoipa sangakhale wabwino. Tikutero chifukwa chakuti Yehova anatipatsa ufulu wosankha kuchita zabwino kapena zoipa. (Deut. 30:19) Kodi Hezekiya anagwiritsa ntchito bwanji ufulu umenewu?
11. N’chiyani chinachititsa kuti Hezekiya akhale mfumu yabwino kwambiri?
11 Ngakhale kuti Hezekiya anali mwana wa mfumu yoipa kwambiri, atakula anakhala mfumu yabwino. (Werengani 2 Mafumu 18:5, 6.) Iye anasankha kutsatira chitsanzo cha anthu abwino osati cha bambo ake. Ankatsanzira chitsanzo cha anthu monga Yesaya, Mika ndi Hoseya omwe anali aneneri a Yehova. Hezekiya ankamvera zimene aneneriwo ankanena ndipo zinamuthandiza kuti akonze zinthu zoipa zimene bambo ake analakwitsa. Anayeretsa kachisi, kuchotsa mafano m’dziko lonse ndiponso kupempha Yehova kuti akhululukire anthu machimo awo. (2 Mbiri 29:1-11, 18-24; 31:1) Pamene Senakeribu mfumu ya Asuri anaopseza kuti aukira mzinda wa Yerusalemu, Hezekiya anachita zinthu molimba mtima ndipo anasonyeza kuti ankakhulupirira Yehova. Iye anadalira Yehova ndipo analimbikitsa anthu ake kuchita chimodzimodzi. (2 Mbiri 32:7, 8) Pa nthawi ina, Hezekiya anayamba mtima wodzikuza koma Yehova atamudzudzula, anadzichepetsa n’kusintha. (2 Mbiri 32:24-26) Iye ndi chitsanzo chabwino kwa tonsefe chifukwa sanalole kuti chitsanzo choipa cha bambo ake chimulepheretse kukhala munthu wabwino. M’malomwake anachita zinthu zimene zinamuthandiza kukhala pa ubwenzi wolimba ndi Yehova.
12. Mofanana ndi Hezekiya, kodi anthu ambiri masiku ano asankha kuchita chiyani?
12 Anthu ambiri m’dzikoli ndi ankhanza ndipo alibe chikondi. Choncho ana ambiri amakula popanda makolo owakonda komanso kuwasamalira. (2 Tim. 3:1-5) Palinso Akhristu ambiri amene anakulira m’mabanja oterewa. Komabe anasankha kutumikira Yehova ndipo ali naye pa ubwenzi wolimba. Mofanana ndi Hezekiya, iwo amasonyeza kuti munthu amene anakulira m’banja limene munkachitika zinthu zoipa akhoza kukhala wabwino. Paja Mulungu anatipatsa ufulu wosankha zochita. Choncho tingagwiritse ntchito ufuluwu n’kusankha kumutumikira ndiponso kumulemekeza ngati mmene Hezekiya anachitira.
“NDINETU KAPOLO WA YEHOVA”
13, 14. (a) Kodi n’kutheka kuti Mariya ankadera nkhawa zinthu ziti Gabirieli atamuuza kuti adzabereka Mwana wa Mulungu? (b) Kodi Mariya anamuyankha bwanji Gabirieli?
13 Patapita zaka zambiri kuchokera m’nthawi ya Hezekiya, panalinso mtsikana wina wa ku Nazareti amene anali pa ubwenzi wolimba ndi Yehova ndipo anapatsidwa ntchito yapadera. Mtsikanayu anali Mariya mwana wa Heli. Iye anali wodzichepetsa kwambiri ndipo anapatsidwa ntchito yoti adzabereke ndi kulera Mwana wa Mulungu. Yehova ayenera kuti ankakonda kwambiri Mariya ndipo ankakhulupirira kuti angagwire bwino ntchitoyi. Koma kodi mukuganiza kuti Mariya anamva bwanji atapatsidwa ntchito imeneyi?
14 Nthawi zambiri timangoganizira za mwayi waukulu umene Mariya anapatsidwawu, koma sitiganizira nkhawa zimene mwina anali nazo atapatsidwa ntchitoyi. Mwachitsanzo, mngelo Gabirieli anamuuza kuti adzakhala ndi pakati ngakhale kuti sanagone ndi mwamuna aliyense. Gabirieli sananene kuti auza achibale ndiponso anzake a Mariya zimene zichititse kuti Mariyayo akhale ndi pakati. Choncho mwina Mariya ankadera nkhawa zimene anthu angaganize akamva kuti ndi woyembekezera. Ayeneranso kuti ankadera nkhawa kwambiri kuti amuuza bwanji Yosefe, yemwe anali naye pa chibwenzi. Kodi akanamufotokozera bwanji kuti akhulupirire zoti sanachite zosayenera? Komanso, kodi mukuganiza kuti Mariya ankamva bwanji akaganizira udindo waukulu womwe anali nawo wolera Mwana wa Mulungu? Sitingadziwe nkhawa zonse zimene Mariya anali nazo atamva nkhaniyi. Komabe chimene tikudziwa n’choti anayankha Gabirieli kuti: “Ndinetu kapolo wa Yehova! Zimene mwanenazo zichitike ndithu kwa ine.”—Luka 1:26-38.
15. N’chiyani chikusonyeza kuti Mariya anali ndi chikhulupiriro cholimba?
15 Zikuonekeratu kuti Mariya anali ndi chikhulupiriro cholimba. Anali wokonzeka kuchita chilichonse chimene Mulungu akufuna monga kapolo wake. Iye ankakhulupirira kuti Mulungu amusamalira ndiponso kumuteteza. Koma kodi zinatheka bwanji kuti akhale ndi chikhulupiriro cholimba chonchi? Munthu sabadwa ali kale ndi chikhulupiriro. Koma amakhala nacho akamachita khama komanso chifukwa chodalitsidwa ndi Mulungu. (Agal. 5:22; Aef. 2:8) Kodi Mariya ankachita zotani kuti akhale ndi chikhulupiriro cholimba? Tiyeni tione.
16. N’chiyani chikusonyeza kuti Mariya ankamvetsera kwambiri anthu ena akamalankhula?
16 Mariya ankamvetsera kwambiri anthu ena akamalankhula. Baibulo limati tizikhala ‘ofulumira kumva ndiponso odekha polankhula.’ (Yak. 1:19) Mariya ankachita zimenezi chifukwa Baibulo limasonyeza kuti ankamvetsera kwambiri, makamaka zinthu zokhudza Yehova. Kenako ankaganizira kwambiri zimene wamvazo. Mwachitsanzo, pa nthawi yakubadwa kwa Yesu, abusa anauza Mariya uthenga wochokera kwa angelo. Komanso Yesu ali ndi zaka 12, ananena mawu enaake okhudza Mulungu. Mariya anamvetsera mosamala mawu onsewa, kuwaganizira komanso ankawakumbukirabe.—Werengani Luka 2:16-19, 49, 51.
17. Kodi tikuphunzira chiyani pa zimene Mariya ankalankhula?
17 Zimene Mariya ankalankhula. M’Baibulo muli mawu ochepa chabe amene Mariya analankhula, moti mawu ake aatali amapezeka pa Luka 1:46-55. Zimene analankhula palembali zimasonyeza kuti ankadziwa bwino Mawu a Mulungu. Zambiri zimene ananena zikufanana ndi zimene Hana, yemwe anali mayi ake a Samueli, ananena m’pemphero. (1 Sam. 2:1-10) Zikuoneka kuti m’mavesi amenewa, Mariya anatchula mawu a m’malemba pafupifupi 20. Izi zikusonyeza kuti Mariya ankakonda kwambiri kulankhula mfundo zimene anaphunzira kwa Mulungu ndipo anali naye pa ubwenzi wolimba.
18. Kodi tingatsanzire bwanji chikhulupiriro cha Mariya?
18 Nthawi zina nafenso Yehova angatipatse ntchito yooneka ngati yovuta. Zikatere tizitsatira chitsanzo cha Mariya. Tiyenera kulandira ntchitoyo modzichepetsa n’kukhulupirira kuti Yehova atithandiza kuti tiigwire bwino. Tingatsanzirenso Mariya tikamamvetsera zimene ena akunena zokhudza Yehova, tikamaganizira kwambiri zimene tamvazo ndiponso tikamauza ena mfundo za m’Baibulo zomwe taphunzira.—Sal. 77:11, 12; Luka 8:18; Aroma 10:15.
19. Kodi tidzapeza madalitso otani tikamatsanzira chikhulupiriro cha anthu akale?
19 M’nkhaniyi taona kuti Rute, Hezekiya ndiponso Mariya anali pa ubwenzi wolimba ndi Mulungu ngati mmene zinalili ndi Abulahamu. Koma palinso anthu ena ambiri amene anali pa ubwenzi wolimba ndi Mulungu. Tiyeni tiziyesetsa kutsanzira chikhulupiriro cha anthu onsewa. (Aheb. 6:11, 12) Tikamachita zimenezi, tikhoza kukhala pa ubwenzi wolimba ndi Yehova mpaka kalekale.

robotstxt: allowed

filter: keep


text:
GAWO 2
Nkhawa—“Timapanikizidwa Mwamtundu Uliwonse”
Mlongo wina dzina lake June anati: “Ine ndi mwamuna wanga tinasiyana titakhala m’banja zaka 25. Ana anga anasiyanso kutumikira Yehova. Ndiyeno ndinayamba kudwaladwala. Izi zinachititsa kuti ndiyambenso matenda a maganizo. Ndinkaona kuti moyo wanga wasokonekera kwambiri moti sindingapirire. Choncho ndinasiya kupita ku misonkhano.”
ALIYENSE, ngakhale anthu a Mulungu, amakhala ndi nkhawa. Paja wamasalimo analemba kuti: ‘Malingaliro osautsa anandichulukira mumtima mwanga.’ (Salimo 94:19) Nayenso Yesu ananena kuti pa nthawi ya mapeto anthu adzavutika kutumikira Yehova chifukwa cha “nkhawa za moyo.” (Luka 21:34) Kodi inunso muli ndi nkhawa chifukwa cha mavuto azachuma, mavuto a m’banja kapena matenda? Ngati zili choncho, kodi Yehova angakuthandizeni bwanji?
“Mphamvu Yoposa Yachibadwa”
Sitingathetse nkhawa patokha. Mtumwi Paulo analemba kuti: “Timapanikizidwa mwamtundu uliwonse, koma osati kupsinjidwa moti n’kulephera kusuntha. Timathedwa nzeru, koma osati mochita kusoweratu pothawira. . . . Timagwetsedwa pansi, koma sitiwonongedwa.” Kodi n’chiyani chimatithandiza kupirira? Paulo ananena kuti ndi “mphamvu yoposa yachibadwa” yomwe imachokera kwa Yehova Mulungu.—2 Akorinto 4:7-9.
Kodi inuyo mukukumbukira nthawi imene “mphamvu yoposa yachibadwa” inakuthandizani? Mwachitsanzo, mwina nkhani ina inakulimbikitsani ndi kukukuthandizani kukonda kwambiri Yehova. Mwinanso chikhulupiriro chanu chinalimba kwambiri chifukwa chophunzitsa ena za Paradaiso. Misonkhano ndiponso kulalikira zimatipatsa mtendere wa mumtima ndiponso mphamvu yopirira nkhawa za moyo. Izi zimatithandiza kutumikira Yehova mosangalala.
“Talawani Ndipo Muona Kuti Yehova Ndi Wabwino”
Yehova amatiuza kuti tizifunafuna Ufumu choyamba ndiponso kuti nthawi zonse tizichita zinthu zokhudza kulambira. (Mateyu 6:33; Luka 13:24) Koma n’kutheka kuti pali zinthu zambiri zimene zimakupanikizani. Mwina mumatsutsidwa, mukudwala kapena muli ndi mavuto a m’banja. Mwinanso mumapanikizika ndi ntchito moti mumasowa nthawi yosonkhana kapena kulalikira. Kodi izi zimakuchititsani kuganiza kuti zimene Yehova amafuna kuti muzichita n’zosatheka?
Dziwani kuti Yehova amakumvetsani. Iye sangatipemphe kuchita zimene sitingakwanitse. Amadziwanso kuti pamatenga nthawi kuti maganizo a munthu amene wapanikizika akhale m’malo.—Salimo 103:13, 14.
Zimene zinachitikira Eliya zikhoza kutiphunzitsa zambiri pa nkhaniyi. Eliya atamva zoti akufuna kuphedwa, anasowa mtendere ndipo anathawira kuchipululu. Kodi Yehova anamukalipira n’kumuuza kuti abwerere ku ntchito yake? Ayi, sanatero. M’malomwake, anatumiza mngelo kawiri kuti akamudzutse n’kumupatsa chakudya. Koma panapita masiku 40 maganizo a Eliya asanakhalebe m’malo. Kodi Yehova anachitanso chiyani pofuna kumuthandiza? Choyamba, anamusonyeza kuti ali ndi mphamvu yomupulumutsa. Chachiwiri, anamulimbikitsa ndi “mawu achifatse apansipansi.” Pomaliza, Yehova anamuthandiza kudziwa kuti pali anthu ena ambirimbiri amene akutumikira Mulungu mokhulupirika. Zitatero, Eliya anapeza mphamvu n’kuyambanso kutumikira mwakhama. (1 Mafumu 19:1-19) Kodi tikuphunzira chiyani pa nkhaniyi? Eliya atapanikizika chifukwa cha mantha, Yehova anamuthandiza moleza mtima ndiponso mokoma mtima. Mulungu sanasinthe. Inunso akhoza kukuthandizani ngati mmene anachitira ndi Eliya.
Si bwino kuyerekezera zimene munkachita kale ndi zimene mungakwanitse panopa. Tingayerekezere nkhaniyi ndi zimene katswiri wothamanga amachita. Ngati wasiya kuthamanga kwa miyezi ingapo kapena zaka, amakhala wosamala akamayambiranso. Amayamba pang’onopang’ono kuti apezenso mphamvu kenako n’kufika pamene anali poyamba. Kutumikira Mulungu kulinso ngati mpikisano wothamanga ndipo aliyense ayenera kukhala ndi zolinga. (1 Akorinto 9:24-27) Koma ndi bwino kukhala ndi zolinga zimene inuyo mungazikwanitse. Mwachitsanzo, mungakhale ndi cholinga choti mupezeke pa misonkhano yampingo. Ndiyeno mungapemphe Yehova kuti akuthandizeni kukwaniritsa cholingachi. Mukayamba kupezanso mphamvu mudzakhala ngati ‘mwalawa n’kuona kuti Yehova ndi wabwino.’ (Salimo 34:8) Yehova amaona kuti chilichonse chimene mumachita chifukwa chomukonda, kaya chichepe bwanji, ndi chamtengo wapatali.—Luka 21:1-4.
“Msonkhanowo Unandilimbikitsa Kwambiri”
Kodi Yehova anathandiza bwanji mlongo amene tamutchula kumayambiriro uja kuti abwerere? Mlongoyu anati: “Ndinkapemphera kwambiri kwa Yehova kuti andithandize. Kenako mpongozi wanga anandiuza za msonkhano wadera wa m’tauni imene ndimakhala. Ndinaganiza zopita ku msonkhanowu tsiku limodzi. Nditapita ndinasangalala kwambiri kukhalanso limodzi ndi anthu a Yehova. Msonkhanowo unandilimbikitsa kwambiri. Panopa ndikutumikiranso Yehova mosangalala. Tsopano ndimadziwa kuti sindingapirire mavuto pandekha. Ndikuyamikira kwambiri kuti mpata wobwerera kwa Yehova unalipobe.”
Onaninso
Pitirizani Kuyandikira Yehova
Kodi tingatani kuti zinthu monga zipangizo zamakono, thanzi, ndalama komanso kunyada zitalilepheretse kukhala pa ubwenzi ndi Yehova?


text:
NKHANI YA PACHIKUTO | MASOMPHENYA OTITHANDIZA KUMVETSA ZA KUMWAMBA
Mafunso Okhudza Mmene Zilili Kumwamba
Kodi munayamba mwadzifunsapo mafunso okhudza kumwamba komanso kuti kumakhala ndani? Kuyambira kalekale anthu akhala akufunsa mafunso pa nkhaniyi. Anthu ena amakhulupirira kuti kumwamba kuli mizimu ya anthu amene anamwalira. Ena amaganiza kuti ndi malo osangalatsa komanso amtendere wokhawokha komwe kumakhala angelo. Enanso amakhulupirira kuti ndi malo amene kumakhala milungu yambirimbiri.
Anthu ambiri amanena kuti n’zosatheka kudziwa mmene kumwamba kulili chifukwa palibe munthu amene anakhalako. Koma zimenezi si zoona chifukwa Yesu Khristu anakhalako kumwamba asanabwere padziko lapansi. Nthawi ina anauza atsogoleri achipembedzo akale kuti: “Ndinatsika kuchokera kumwamba kudzachita chifuniro cha iye amene anandituma, osati chifuniro changa.” Choncho pamene ankauza atumwi ake kuti, “m’nyumba ya Atate wanga muli malo ambiri okhalamo,” ankafotokoza zinthu zoti anazionapo.—Yohane 6:38; 14:2.
Atate ake a Yesu ndi Mulungu amene dzina lake ndi Yehova ndipo amakhala kumwamba. (Salimo 83:18) Choncho palibe amene angafotokoze momveka bwino za kumwamba kuposa Yehova Mulungu ndiponso Yesu. Masomphenya amene anaonetsa anthu ena okhulupirika angatithandize kudziwa zambiri zokhudza kumwamba.
Nkhani yotsatira ifotokoza malemba ena a m’Baibulo okhudza zimene anthu ena anaona m’masomphenya. Popeza kuti kumwamba kulibe zinthu zoti tingathe kuziona, m’masomphenyawa Mulungu anagwiritsa ntchito zinthu zooneka n’cholinga choti atithandize kumvetsa zinthu zakumwambazo. Masomphenyawa akuthandizani kudziwa bwino kuti kumwamba kuli ndani.


text:
October 24-30
MIYAMBO 17-21
Nyimbo Na. 76 ndi Pemphero
Mawu Oyamba (Osapitirira 3 min.)
CHUMA CHOPEZEKA M’MAWU A MULUNGU
“Yesetsani Kukhala Mwamtendere ndi Ena”: (10 min.)
Miy. 19:11—Muzikhala odekha munthu wina akakukhumudwitsani (w14 12/1 12-13)
Miy. 18:13, 17; 21:13—Muzitsimikizira kuti mukudziwa nkhani yonse (w11 8/15 30 ndime 11-14)
Miy. 17:9—Muzisonyeza chikondi pokhululukira munthu amene wakulakwirani (w11 8/15 31 ndime 17)
-
Kufufuza Mfundo Zothandiza: (8 min.)
Miy. 17:5—Fotokozani chifukwa chimodzi chimene tiyenera kusankhira zosangalatsa mwanzeru. (w10 11/15 6 ndime 17; w10 11/15 31 ndime 15)
Miy. 20:25—Kodi mfundo ya pa lembali ingathandize bwanji anthu amene akufuna kukhala pa chibwenzi komanso kulowa m’banja? (w09 5/15 15-16 ndime 12-13)
Kodi ndaphunzira zotani zokhudza Yehova pa kuwerenga Baibulo kwa mlungu uno?
Kodi ndi mfundo ziti zimene ndaphunzira pa kuwerenga Baibulo kwa mlungu uno zimene ndingazigwiritse ntchito mu utumiki?
-
Kuwerenga Baibulo: (Osapitirira 4 min.) Miy. 18:14-24; 19:1-10
KUPHUNZITSA MWALUSO MU UTUMIKI
Ulendo Woyamba: (Osapitirira 2 min.) M’patseni munthuyo kapepala koitanira anthu kumisonkhano. (inv)
Ulendo Wobwereza: (Osapitirira 4 min.) inv—Pomaliza, muuzeni kuti mukufuna kumuonetsa vidiyo yakuti, Kodi pa Nyumba ya Ufumu Pamachitika Zotani?
Phunziro la Baibulo: (Osapitirira 6 min.) lv 57 ndime 14-15—Thandizani munthuyo kuona kuti ayenera kusintha mmene amavalira akamapita kumisonkhano.
MOYO WATHU WACHIKHRISTU
Nyimbo Na. 77
Kukhazikitsa Mtendere Kumabweretsa Madalitso: (15 min.) Nkhani yokambirana. Poyamba, onetsani vidiyo yakuti Kukhazikitsa Mtendere Kumabweretsa Madalitso. Kenako funsani mafunso awa: Kodi tiyenera kupewa zinthu ziti tikasemphana maganizo ndi munthu wina? Kodi timapeza madalitso ati tikamatsatira mfundo za pa Miyambo 17:9 ndi Mateyu 5:23, 24?
Phunziro la Baibulo la Mpingo: (30 min.) ia mutu 9 ndime 14-24 komanso Mfundo Zofunika Kuziganizira patsamba 82.
Mfundo Zimene Taphunzira Komanso za Mlungu Wamawa (3 min.)
Nyimbo Na. 144 ndi Pemphero


text: 8 Tsopano Yehova anauza Yoswa kuti: “Usaope kapena kuchita mantha.+ Tenga amuna onse ankhondo. Nyamuka, upite kudziko la Ai. Taona, mfumu ya Ai ndaipereka m’manja mwako limodzi ndi anthu ake, mzinda wake, ndi dziko lake.+2 Ukachite kwa Ai ndi mfumu yake zimene unachita kwa Yeriko ndi mfumu yake.+ Koma katundu ndi ziweto za mumzindawo mukafunkhe zikakhale zanu.+ Usankhe amuna ena oti akabisale kumbuyo kwa mzindawo.”+3 Choncho, Yoswa limodzi ndi amuna onse ankhondo+ anakonzeka kupita ku Ai. Yoswa anasankha amuna okwanira 30,000, asilikali amphamvu ndi olimba mtima,+ n’kuwatumiza usiku.4 Anawalamula kuti: “Inu mukabisale+ kumbuyo kwa mzindawo. Musakakhale patali kwambiri ndi mzindawo, ndipo nonsenu mukakhale okonzeka.5 Koma ine ndi onse amene akakhale ndi ine, tikafika pafupi kwambiri ndi mzindawo. Iwo akakatuluka kuti adzamenyane nafe ngati poyamba paja,+ tikathawa.6 Akakaona choncho, akatithamangitsa. Ife tikathawa kuti tikawatulutse mpaka atafika kutali ndi mzindawo, pakuti adzati, ‘Akuthawa ngati poyamba paja.’+7 Zikakatero, inu mukavumbuluke ndi kukalanda mzindawo, pakuti Yehova Mulungu wanu adzaupereka ndithu m’manja mwanu.+8 Ndipo mukakangoti mwalanda mzindawo, mukauyatse moto.+ Mukachite zimenezo malinga ndi mawu a Yehova. Izi n’zimene ndakulamulani.”+9 Pambuyo pake Yoswa anawatumiza amunawo, ndipo iwo anapita kumalo okabisalako. Kumeneko anakamanga timisasa tobisalira, kumadzulo kwa Ai. Anamanga timisasato pakati pa Ai ndi Beteli. Koma usikuwo Yoswa anagona limodzi ndi asilikali amene anali nawo.10 Kenako, Yoswa anadzuka m’mawa kwambiri+ n’kuyendera asilikali ake. Atatero ananyamuka, iye limodzi ndi akulu a Isiraeli, n’kutsogolera asilikaliwo ku Ai.11 Ankhondo onse+ amene anali limodzi ndi Yoswa anapita naye, n’kukafika pafupi ndi mzindawo kutsogolo kwake. Atafika anamanga msasa kumpoto kwa Ai, ndipo pakati pa iwo ndi mzindawo panali chigwa.12 Tsopano anatenga amuna pafupifupi 5,000, nawabisa+ pakati pa Beteli+ ndi Ai, kumadzulo kwa mzinda wa Ai.13 Choncho asilikaliwo anakhazikitsa msasa wawo waukulu kumpoto kwa mzindawo,+ ndipo wina anaukhazikitsa kumadzulo,+ kumbuyo kwenikweni kwa mzindawo. Usikuwo Yoswa ananyamuka n’kupita pakati pa chigwacho.14 Tsopano mfumu ya Ai itangoona zimenezo, amuna a mumzindawo anakonzekera msangamsanga. M’mawa mwake analawirira kuti akamenyane ndi Aisiraeli. Mfumuyo limodzi ndi anthu ake onse, ananyamuka pa nthawi imene anapangana, ndipo analowera kuchigwa cha m’chipululu. Koma mfumuyo sinadziwe kuti asilikali ena anali atabisala kumbuyo kwa mzindawo.+15 Pofuna kuonetsa ngati akugonja, Yoswa limodzi ndi Aisiraeli onse amene anali naye+ anathawa kudzera njira yolowera kuchipululu.+16 Zitatero, anthu onse a mumzindawo anaitanidwa kuti akathamangitse Aisiraeli. Anthuwo anathamangitsa Aisiraeliwo limodzi ndi Yoswa, mpaka anafika kutali ndi mzinda wawo.+17 Panalibe mwamuna ndi mmodzi yemwe amene anatsala mu Ai ndi m’Beteli. Onse anapita kukathamangitsa Aisiraeli, moti zipata za mzindawo anangozisiya zosatseka.18 Tsopano Yehova anauza Yoswa kuti: “Lozetsa nthungo* imene ili m’dzanja lako ku Ai,+ pakuti mzindawo ndaupereka m’manja mwako.”+ Chotero Yoswa analozetsa kumzindawo nthungo imene inali m’dzanja lake.19 Pamenepo, asilikali amene anabisala aja anavumbuluka pamalo pamene anali. Pa nthawi imene iye anatambasula dzanja lake, iwo anathamanga n’kukalowa mumzindawo n’kuulanda.+ Atatero, anauyatsa moto mzindawo mofulumira.+20 Amuna a ku Ai atacheuka anangoona utsi uli tolo mumzindawo, ndipo anasoweratu mphamvu zoti n’kuthawira kwina kulikonse. Pamenepo asilikali achiisiraeli amene ankathawira kuchipululu aja, anatembenukira amuna a ku Aiwo.21 Yoswa ndi Aisiraeli onse amene anali naye ataona kuti asilikali omwe anabisala+ aja alanda mzindawo, ndiponso utsi ukufuka mumzindawo, anatembenukira amuna a ku Ai n’kuyamba kuwapha.22 Ndiyeno asilikali amene analanda mzinda aja anatuluka mumzindamo kudzamenyana ndi amuna a ku Aiwo. Chotero amuna a ku Ai anakhala pakati pa Aisiraeli, ena mbali iyi, ena mbali inayo. Pamenepo Aisiraeli anapha amuna a ku Ai, moti panalibe wotsala ndi moyo kapena wothawa.+23 Koma mfumu+ ya Ai anaigwira, n’kubwera nayo yamoyo kwa Yoswa.24 Aisiraeli anapitiriza kupha amuna ankhondo onse a ku Ai. Anawaphera kuchipululu kumene anthu a ku Aiwo anathamangitsirako Aisiraeli. Anawapha ndi lupanga mpaka kuwatha onse. Atatero, Aisiraeliwo anabwerera ku Ai, n’kukapha ndi lupanga ena onse otsala.25 Anthu onse amene anaphedwa tsikulo, amuna ndi akazi, anakwana 12,000, anthu onse a ku Ai.26 Ndipo Yoswa sanatsitse mkono wake umene anautambasula polozetsa nthungo+ kumzindawo, mpaka anthu onse a ku Ai ataphedwa.+27 Koma Aisiraeliwo anafunkha ziweto ndi katundu wa mumzindawo n’kukhala zawo, malinga ndi zimene Yehova analamula Yoswa.+28 Chotero Yoswa anatentha mzinda wa Ai+ n’kuusiya uli bwinja lokhalapo mpaka kalekale, ndipo lilipobe mpaka lero.29 Ndipo mfumu ya Ai+ anaipachika pamtengo mpaka madzulo.+ Koma dzuwa litatsala pang’ono kulowa, Yoswa analamula kuti achotse mtembo wa mfumuyo+ pamtengopo. Atauchotsa mtembowo anakauponya pachipata cha mzindawo, n’kuufotsera ndi mulu waukulu wa miyala, ndipo muluwo ulipo mpaka lero.30 Inali nthawi imeneyi pamene Yoswa anamangira Yehova Mulungu wa Isiraeli guwa lansembe+ m’phiri la Ebala.+31 Anamanga guwalo mogwirizana ndi zimene Mose mtumiki wa Yehova analamula ana a Isiraeli, monga mwa zolembedwa m’buku la chilamulo+ cha Mose, zimene zimati: “Guwa lansembe la miyala yathunthu, yosasema ndi chipangizo chachitsulo.”+ Ndipo iwo anaperekerapo kwa Yehova nsembe zopsereza ndi nsembe zachiyanjano.+32 Kenako, Yoswa analemba pamiyala+ chilamulo chimene Mose analembera ana a Isiraeli.+33 Aisiraeli onse, atsogoleri awo,+ akapitawo awo, ndi oweruza awo anasonkhanitsidwa pamodzi. Panalinso alendo okhala pakati pawo.+ Ena anaima mbali iyi ya Likasa, ena anaima mbali inayo, pamaso pa ansembe+ achilevi. Ansembewo anali atanyamula likasa la pangano la Yehova.+ Hafu ya anthuwo inaima m’phiri la Gerizimu,+ ndipo hafu ina inaima m’phiri la Ebala,+ (monga mmene Mose mtumiki wa Yehova analamulira,)+ kuti Aisiraeliwo adalitsidwe+ choyamba.34 Pambuyo pake, Yoswa anawerenga mokweza mawu onse a chilamulo,+ madalitso+ ndi matemberero,+ malinga ndi zonse zolembedwa m’buku la chilamulo.35 Panalibe ngakhale liwu limodzi pamawu onse amene Mose analamula, limene Yoswa sanaliwerenge mokweza pamaso pa mpingo wonse wa Aisiraeli.+ Akazi+ ndi ana aang’ono,+ komanso alendo okhala pakati pawo+ anali pomwepo.


text:
Kodi Mdyerekezi Ndi Amene Amachititsa Mavuto Onse?
Yankho la m’Baibulo
Baibulo limasonyeza kuti Satana Mdyerekezi ndi munthu weniweni. Iye ali ngati mtsogoleri wa zigawenga wamphamvu kwambiri amene amagwiritsa ntchito “
zizindikiro zabodza” ndiponso “
chinyengo” pofuna kukwaniritsa zolinga zake. Ndipotu Baibulo limati iye “
amadzisandutsa mngelo wa kuwala.” (2 Atesalonika 2:9, 10; 2 Akorinto 11:14) Zinthu zoipa zimene iye amachita zimapereka umboni wakuti Satanayo alipodi.
Komabe, sikuti Mdyerekezi ndi amene amachititsa mavuto onse. N’chifukwa chiyani tikutero? Mulungu analenga anthu m’njira yakuti azitha kusankha pakati pa chabwino ndi choipa. (Yoswa 24:15) Choncho, tikasankha zinthu mopanda nzeru timakumana ndi mavuto.—Agalatiya 6:7, 8.
Onaninso
Kodi Mdyerekezi Alipodi?
Kodi Mdyerekezi ndi uchimo umene umakhala mumtima mwa munthu kapena ndi mngelo woti alipodi?
N’chifukwa Chiyani Mulungu Walola Zinthu Zoipa Komanso Kuti Anthu Azivutika?
Kodi zinthu zoipa zinayamba bwanji, ndipo n’chifukwa chiyani Mulungu walola kuti zoipazo zipitirirebe mpaka pano? Kodi mavuto amenewa adzatha?


text:
20 September 2016 Last updated at: 1:42 PM
‘MCP should forget winning 2019 elections’
One of the country’s political commentators Professor Mustafa Hussein has advised Malawi Congress Party (MCP) to solve the ongoing wrangle in the party or they should forget about winning the 2019 presidential elections.
Speaking to the local media, the Chancellor College lecturer said the exchanging of words between the party’s president Dr Lazarus Chakwera and other party members may make people lose trust in the party.
“I believe that each and every party has got a constitution so the only solution to solve this ongoing wrangle is for both sides to come together, sit down, discuss and find a better solution instead of going to the public and speaking evil about each other,” Hussein said.
He added that if the wrangles continue some people may leave the party and other parties may have an advantage over the MCP during the 2019 polls.
“This may weaken the party and other parties may use what is happening in the party to defeat them come 2019 election and this may give doubt to the people if the party can be trusted to rule the country,” Hussein said.
Chakwera has recently been at loggerheads with the party’s general secretary Gustav Kaliwo who accused the MCP leader of failing to resolve the squabbles that are in the party.
A few weeks ago, the MCP fired Salima legislator Felix Jumbe from the party and suspended Chatinkha Nkhoma and party spokesperson Jessie Kabwira for bringing confusions in the party.
165 Comments On "‘MCP should forget winning 2019 elections’"
-
Gyz tikungonamizana faz ija imangocitika ngatno ima user dzinthu dzina dzake tingopanga umodzi pakat tikutenga boma
-
TIZAKHALA OPANDA PRESDENT AMALAWIIIIIII
-
TIZAKHALA OPANDA PRESDENT AMALAWIIIIIII
-
tonse tingodikila ndichidwi wosakha sinu koma mulungu mwina dpp mwinyozao mwina mcp mwinyozao,mwina kachipani kakumveka ka bushiri kanja koma azangowina bu ndie bola kungofatu
-
Enafe tikudziwa bwino kuti Mcp ndi chani..! Ulamuliro wanu sitimangoumva.. tinauwona & tikuudziwa 361° ..chitulukireni m’boma 1994.. ndikutitu ”19 ninty folo..kaaaaaale” (ine ndiri kaphikinini) No wonder mpaka lero Mcp idakalibe lanka.. kwacha! kwacha! Kwachela ndani? Opportunist Chakwera..? Shortsighted & blind folded Mcp suporters.. za mutu wanamtongwe zanuzo ife ayi.. 2019 olo atandithira doom mkamwa, ukhwirii.. chichi?
-
2019 boma
-
A stupid person don’t take advice or listen. First a person deemed ears before die. Wasting time pointing fingers at DPP and Mutharika. There is no political party without disgruntled people here at Malawi. If you are saying MCP will win 2019 elections I don’t understand because, there is no MCP here at Southern region. Instead of structuring the party you are bzy pointing fingers at DPP
-
It will be suicidal for Malawians to vote for DPP come 2019. The DPP govt seems to be clueless on how to at least provide solutions to the economic challenges the country is facing. The only hope the country has is Dr Laz. even the dpp guys know about this nkona they are trying to cause divisions in MCP. Hussain wanuyo is entitled to opine ife zisatikhudze.
-
Manganizo a iweyo amene but to us the voter we think that I’d only MCP that can solve all The problems
-
Point Of Correction 2019 not 2016,
-
Kumwamba Kunavomereza Kale Kuti MCP ikutenga boma 2016!
-
Iwe Hajat paja adakuwotchera office, wayiwala? Udachita kuthawa Ku Malawi kuno
-
i better go back to mcp I have tried these new ones only shame
-
Mukuona ngati mudzabanso.
-
anati izawina ndani??
-
2019 it’s for PP.JB shall resume the sit come 2019.Believe me.
-
This is the most stupid and useless professors I have known how can he say MCP must forget winning if MCP can’t win then who else poti we have tested these thieves but they have failed us so the only hope for Malawi is Dr Chakwera and MCP no one else and next time u too Malawi 24 before u write stories like these call me fist if it’s appreciable don’t write shit
-
Mcp idzalamulira dziko lake liti
-
Mwina la ku jupter
-
-
Synet, lets talk of the problems ur party is facing,dont run away from it.Why talkig of MIGHTY DPP?
-
sazawnad
-
Malawi 24 mwayamba chizungulire.Ngati mutazavote nokha mcp siyizawina koma ngati amalawi wonse atazapatsidwe mwayi wovota nde mmmmmmm yiwalani ndithu Enough is Enough.
-
Why Dr chakwera leaves GOD’S duty & rushed to political?God z nt happy thus why ongoing squables in MCP under his leadership
-
If not MCP, then which one will have the lion’s share in as far as Malawians @ this point in time are concerned, DPP kodi?? UDF kapena?? mwinaso PP?? shame on you for such a poor analysis.
-
Ndimadana nzausilu dpp yachani madzi and magetsi zikuvuta fees za college akweza kweza pitala nkhope ngati phazi la satana MCP WOYEEEE
-
Ikadakhala nthawi ya MCP mau onyoza peter eee ukadaphedwatu ,,
-
-
My advice goes straight to NEC of mcp kujowa dzenje nkulionera patali,chakwera has to be probed coz it seems he iz satisfied with the position(leader of opposition) and he does not think of driving the party into govt which is contrary to us the followers.chakwera shud be tod that there are pipo who can achieve than what he has achived and that the pipo are wiling to act! We dont want to loose a wining game!!
-
FINALLY PEOPLE AGREES THAT IF WE DON’T VOTE FOR MCP,WE STILL GOT LONG JOURNEY TO GO!.
-
Kkkkkk advantage 4 DPP
-
M c p if they want to win in 2019 they should mix well to to take low shire giant bob nkhamisa to be vice president and chakwera to be the president
-
Tiyeni tizangodikila pa nthawiyo basi, Malawi wapenya uyu.
-
ofcourse the dream is over 4 them
-
I told them before de wrangles so plz let dem no again.
-
apa nde dpp 2019 ndi boma basi,ngat mpungwepungwe ukuchita kutero m’chipani nde olo atat azawine amalawi azanga mukuona ngat kudzakhala mpungwepungwe wake otan? lets open our eyes my fellow malawians.
-
MCP isadathepo ngati mene inathera AFORD, UDF NDI PP!!!
-
It is so unfortunate that even the so called ‘political scientist’ is failing to appreciate the existence of an external force in these squables. To us who follow politics from the practical front & not from textbooks, we take it a cleansing/winnowing process. Only genuine followers are assets while the fortune seekers are liabilities. It doesn’t require a rocket scientist to highlight that Malawi is going through tough economic times because of the poor policies and corrupt of the ruling Death of the Peoples Party (DPP).
-
Maybe
-
He’s a fool
-
mwina tinganene kuti zingakhale zoona kapena zabodza chipani cha MCP chili ndikunthekera kupambana chisankho chomwe chikufunika ndi ngwirizano m’chipani
-
Regionalism
-
-
mcp kkkkkkkkkk inalikale ngat zinamukanika Tembo abusa nkachani
-
No wonder why Malawi is poorest Country, its from roots, pple also r poor in mind,Mukutenga zipani zanu ngat ma team a mpila mwaiwala kut ili ndi dziko lanu mukuliononga nokha,#ndakhuzidwa#
-
Ndameneyo ngati mukuti akunama azabweraso after elections ndikunenanso zoti muchite 2024 a MCP mutaluza, samangonenapo amayendera ma research
-
Hussein let me remind u inunso muli ndi mavuto ku Collageko thats why students march
-
If dpp continue up to 2024 better me die
-
Bola udzafe utalapa cos ukupitako ngati sulapa kuli fire
-
Kulapa nkosayamba even chakwera nor peter kungokhala okonzeka basi padziko sipokhalitsa apa
-
Mark your words well zandale izi osaperekera mzimu wanu please
-
Zanu zikuyenda eti ndimbava izii,mukuwopa kufa moyo ukukoma ukadzayamba kuwawa siwudzawopa…
-
-
Pita sapanga vula mulungu ndye amagwesa vura ngat vula sinagwe mokwanila mungakolole mokwanila ndaona mumalawi mwaza njala sikut ndpita wazesa njala vuto ndmachimo anthu ndaona mulungu akut mana vula mumalawi kod mukanena kut pita wazesa njala ndye amakulimilan mumakomo mwanu muziyankhula ngat anthu ozindkila mukunkhala ngat atumbuka osayamika chilichoso kwawo ndchoipa
-
Olo professor amakhala mbuli mkulu ameneyi anayambira kale kunama kunena zoipa za Mcp kodi kumangoti professor professor bwanji osanenako za chisankho cha ku America ku Malawi kwachuluka mbuli zo phunzira ndi chifukwa zonse zikuthamangira kumachita ndale dziko mkumapita pansi professor professor ndiye kuti chiani ? bwanji osapanga professize za magetsi kuti adzasiya kuzimazima tsiku lakuti chancellor collegeyo yangosanduka college yosulilapo mbuli dzuko la Malawi ndilosauka kwambiri chikhalilecho University ndiyakalekale anthu amaphunzilapo chiani hussein yo kumangolandira ndalama mkumanamiza anthu ngati zenizeni ngati ali professor weniweni osatsekula yake bwanji?
-
Mutharika has paid MCP members to bring disturbances to destabilise the party b4 2019
-
That’s a wrong title according to your story !What if you say “Political Scientist warns MCP to trade carefully before 2019” not the biased story of yours which shows your side as a media house! From your headline,one may think the political scientist has said that MCP should forget winning 2019 elections which is not what Dr Husein has said !Rather if MCP’s problems are not solved,they may affect them in 2019 elections!Write positive stories!
-
They cant beat the system,Dpp on the move!
-
Koma iwe!!! Uli mu mmalawi momuno koma?
-
Nde ineyo,nchana wa gheto aiseeeee,
-
-
IF NOT MCP THEN WHICH PARTY CAN WIN, MCP IS EVER STRONG…………..
-
Nde kukubweraso BIZIWEKI MUNTHALIKA.uyu nde anali ku china moyo wose ndi maphunziro.koma pano akubwera kazapittiriza zitchito za ma bulazi
-
Mcp singazawine… never not in malawi… voting has shifted to regionalism and is being spiced up by tribalism…. so forget about mcp winning in 2019….
-
Dpp don’t be cheated that the wrangles in mcp have made its supporters scattered or defected to u. There is an external hand in the wrangle but Satan will take u nowhere apart from own doom. U will cry in 2019 if continue fueling the wrangles, mcp is still intact.
-
why always strungle for power? If all of us be leaders how can rule one another? Why shouldn’t come together and share views for development? U have to dat once u are do this the people suffer are those from glassroot. Please our political leader be honest,faithful to ur felow(mtsogolo ndikapolo osat mfulu ai)
-
Husen akunama coz amenewo nd maganizo ake okha kma ife tikavotera a Chakwera
-
Yaa
-
Ifetu ma regional chairmen tukawachotsa achakwera ku comvetion
-
-
nonse akuba inu mimba zonyasazo,4rm kamuzu up untill now palbe walamulira dzikoli mwachilungamo,nonse mbava,otalika dzala,okuba,afiti osamva chisoni,mbuli zamasuti,zipumi zowalazo, wat kind of a leader who can say “umphawi wanu usapangise msogoleri kukhala mophinjika!”do we see any influence on such ppo 2 b our leader? are dey qaulify? dats totaly stupid thoughts.dats y he ance sayd “INE NDILIBE PROBLEM”meanng dat olo tife due to lucky of medicn in hospers iye alibe problm,o tizfa ndi njala,alibe problm,now has come to be asong 4 every day,ndalama kuthetheka ku makhonsoloku,now its werse dan ever be4,ndipamene adindo athu akulankhula mopanda manyaz kut iwo alibe nao vuto,kod muli nd umunthu inu? who told u dat dis is ur only country & enafe tikungokhalamo? muli nd gazi inu? muli nd mtima? ooh no mather malawi!! MUKUNDIMVAAAAAAAAAAA!!!!!!!!! Laolding….
-
The wrangle in M C P is not coming from the party itself but it is coming from a group of people who have money and give that money to some few people in the MCP to cause those wrangles you are talking about. So ndi anthu ochepa adyera ndi ndalama omwe akusokoneza. Ndikuona kuti bwana M. Hussen mwafulumila kuweluza.
-
A very bad belief, solve the problem in your party than painting others black so that you look white, muvi oyang’anira umalasa mmaso
-
My friend Chipoya Calistas, let us wait and see and will see who is right. And take my word “who is right” kkkkkkkk
-
-
Zikanakhala kuti munthu akamwalila amadzukanso Ngwazi zikanazuka kumanda ndipo MCP m’boma ikanatha kubwelelaso koma osati achakwela fodya chani kkkkkkkkkk
-
mwina dpp ingadzawinenso pakuti mtundu umeneu ngakhale uzivutika ndi njala kaya maluzi kaya kuponderezedwa mwanjira yina iliyonse iwo amati koma dpp chifukwa ndi alilime limodzi
-
Sangawine even kutakhala bata ku congeresi inu iyyyaaaaa ngati munaiwala makhadi aja mmwwina but4me ata ndinathawila ku bangwe malo mopita kuchigumula kuli kuopa ainkata
-
kulephela ku gula khadi?ndiemunali ovutikitsitsa madam kkkkkkkk
-
enawa saziwa anali asabadwe kkkk mcp ndi chaninso??
-
-
Ine ndiwakuthyolo singavotere DPP,chipani chathu sichinali choncho wachiwononga peter,sindidzavotanso basi
-
Inenso ngwaku Thyolo, nganganga pambuyo pa DPP, Za ambwiye izi, za mnyumba
-
Inenso ndi wa kuthyolo kom peter akagwele uko
-
-
Ngati sudzavotera mcp udzavotera chaniso mbava tatopa nazo nkhalambai yatitopetsa sitkuona kusintha, greencard ibwerenso taonani fees kusukulu ya kwera mdima ngati ku Somalia okakamila (demonic power party dpp) ndiakuba anadzala ziwanda zotolatola;>
-
???????????????
-
Munya ndi DPP yanuyo.Nde bola JB Muna munamizila Cashgat
-
First of all stupid to Mr Hussein .If we say there’s aparty loved with it’s leadership by pple,thus MCP .Mr hussein belongs to DPP stealing party and him too is athief.Don’t missleading pple who think to vote for MCP having aleader who is not athief.
-
If not mcp then which party coz even Ku thyolo sakuyifuna dpp ….yadzetsa njala , maluzi , kuphana , katangale ,, police kulephera kugwila ntchito yawo etc etc
-
MWINA ZAMVEKA, NGATI WINA ANALENGEZA DZUWA LIRI NG’A KUTI NDI HEAD OF STATE OF UJENI AND UJENI NDE NKUMATI ZIRIBWINO ?
-
musova even without wrangle kachipani aka kadatha koma timasapota takhungu tochepa sitimaziwa kuti chinasama pakati pokha.
-
Ukunama mphwanga ineyo ndiye DPP ndipo ilamuliranso ukuona iweyooo….
-
Thyolo yake it a Berma? Tsono Thyoloyo ikufunano MCP lero?Kkkkkkk simunasiyebe ma drama aja?kkkkkkk
-
Mkulu penapake osangolankhula kodi maluzi inu moyo wanu ndi omwewo mene munalili mukufuna president azizakupangirani budget mnyumba mwanu? And mavuto ena mwatchulawo every where dziko la pansi ndi choncho or pa nyumba panu simungamadyere nkhuku daily kkkkk
-
Let’s just work hard, stop dreaming and think of miracle money by typing amen pa fb
-
hahaha evn nditamwa Doom i cnt go fr mcp…ngat akukanganirana kususa komweku wat more atawina…..dpp 4eva woooooooooyeeeee
-
Abema,, Kkkkk Chepetsani Kukhwewa Hona Murala,,,mcp Ku Thyolo? Kusaenda Kukunenetsani Zimenezi,akakhala Maluzi Paja Kwainu Sinkhani Ndi Akalekale Kkkkkk
-
aaaa mcp ndikachiyaniso. fotsekiiiiiiiiiiiiiiiiiiiiii
-
Fighting 4 nothing dzukani muzikagwila ntchito!
-
Thyolo wake uti angavotere congeres
-
Gud
-
-
so you mean this dpp torturing malawians wl continue until 2024 what wl be wasted years
-
zipani zakumalawi sizidzamva
-
Malawians this country is moving forward silikubwelela mbuye and there is no way and no way amayi ndi abambo chitilamulire chipani cha mcp?anthu onse ayiiiiii.adatero atcheya.kkkkkkkkkkkk DPP for life
-
Forget about rotten MCP
-
Wakulu mukunama mtengo sulephera kugwedezeka mcp is strong anabwera bakili analephera bingu analephera kuigwetsa tilinganga pa chakwera enafe tinavotera iye basi he is our hope saweta njoka uyu
-
ZAMAWA SUNGANENERETU, IFE NDIFE AYANI KUTI TIKADZIWE ZA 2019 ? ONLY ONLY NDIKUTI ONLY GOD AKUDZIWA ZAMAWA, NGAKHALE TIKHALA NDI MA PHD OKATENGA KUTSIDYA KWA NYANJA ZIKULU ZIKULU SITIDZAKWANITSA KUDZIWA ZAMAW, NDE ZOMATI OMEWA SODZIWINA NDE ZICHANI ? IFE BOLA TISAMAMVE KULIRA KWA AK 4 7 PAMENEPO NKHASAKO. MULUNGU AKHALE MULUNGU. KUFUNA KWAKE KUCHITIKE NDIPO KUDZACHITIKE : AMEN ! !
-
Guys chakwera azawina 2019 chifukwa 1munthu amene amayozdwa amakhala mtsogoleri ndaonera bakiri amati ndibava,bingu amati saziwa kuyakhura amati chakwera amazikonda kamuzu amati kwao kunari kuja mqwa malawi
-
In any way I will vote for MCP kaya azikangana I don’t care nyumba yanji yopanda phokoso Hahahah
-
Oooops
-
Zoona abambo ndi amayi nkumati…
Kwachaaaa!!!
Kwachaaaa!!!
Zaka zake zino aasaaaa!!!
-
Mcp’s support base is still intact, these wrangles you are talking about hav only affected the exucutive class. Mr hussein has to know that all parties in the country face similar wrangles and it is not a big issue. He also has to be reminded that as a country our biggest problem is dpp and its president peter mutharika. Problems rocking mcp are a family matter which can be easily solved, but problems we face as a country due to the bad leadership of mutharika and his dpp are worse and unsolvable. Pple are loosing trust in dpp not mcp.
-
heeeheee iwe takonzani chipani cha mcp iwe ukunena Dpp vote yako kulibe ndikale ku dpp ife tinawinisa Dpp tizayiwinisanso come 2019
-
Munawina zobera simuzaberanso. Mavoti mubere, ndalama zama donors mube, misonkho ya anthu ovutikawa mube, chitukuko sichikuoneka, madzi one week taps are dry, magetsi 2 days black out. Munthu oti mutu wake ubongo onse ulimo angavoterenso chipani cha dpp? Inu muzaluza zoti muzasowa poti mubere. Believe me no sane malawian will vote dpp again. Mwina anthu openga okha.
-
dpp inabara mavoti ndani? mcp ili ndi maboma 4 okha amasapota awo realy can u win?
-
DPP is a trash! !!
Whoever supports this party is merciless on the poor people! !
Or else they got blinded and are no longer using eyes but nose for sight.
-
Mr stevie kaliati ur lying kuti mcp imawina maboma 4. You cant hav a million plus votes with just 4 districts. Mcp in 2019 will scoop 90 percent of votes in the central region and about 80 percent in the north. Dpp mukuti comands the whole country anasiyana ndi mavoti angati ndi mcp? Dpp inawinanso ndi 1 million plus koma ena obera.
-
Kkkkkkkkkk zikusangalasa kuwelenga continue guys
-
Kkkkkk Apa Pali Mbuli Ya Mcp,,.,,continue Kulirako,,, Mcp Lero?
-
Kuzavoteranso dpp 2019 ndi chimozimozi, kugwira nkazi wako chigololo nkumati ndinkazi wangabe to make it worse nkaziyo akupangabe chigololo and you know it koma osamusiya. Pple will say iys madness. Ine i hav never voted mcp but now i will vote mcp so that we can remove these dpp bastards from power. The change malawi needs lies in mcp.
-
kkkkkkkkkk lekani kulota mcp sidzalamuliraso dziko lino. mwazi wa agogo anga kuphatikiza gadama matenje solobala ukuliribe chipanichi.
-
kkkkkkkkkk lekani kulota mcp sidzalamuliraso dziko lino. mwazi wa agogo anga kuphatikiza gadama matenje solobala ukuliribe chipanichi.
-
Mcp boma 2019
-
Nanga mwazi wa njauju, robert chasowa, ndi ena anafa 20 july wangokhala?
-
Tizaona nthawiyo ikafika kut whos aman.wasanyozana guys.
-
Well said Willard, mwina tinene choncho kuti nthawiyo ikazakwana anthu azavota bwanji. We still hav a long way to go. Zachilendo zizichitika munjiramu, ulendo ndiwautali.
-
komabe ngakhale ndale sindimazisata but mcp kuzawina 2019 ndakaika. Chakwera ndinsogoleli wabwino koma vuto ndi chipani chomwe walowachi. Timangonamizana kuti nchachikulu chonsecho chili ndi sapoti ya central region only. so one can wonder how party can win with only region? Ili ndifunso lomwe limandisokoneza kwa ena akamanena zozalamulilanso. Kukadakhala kuti amapezako timavoti kumaboma awili olo atatu kumweraku tikamakamba kuti nzotheka. koma nayo dpp ikabwela pakatipano imatolako ndithu kusiyana ndi mcp ikapita kumwera. Ndipo ngati mpungwepungwe umeneu sungathe munthawiyake mmmmmmmmm chabwino palibe
-
True that mafuken, but i think the party will do something to make sure it attract the southern votes. I hear chakwera is courting sidik mia to be his runningmate in 2019. This looks like a gud move bcoz mia has a number of followers in the shire valley.
-
-
musitafa ndiwe chitsilu votiyo udzaponya ndiwe usatiwonongele mtsogoleri wathu
-
Muuze
-
-
Zoti MCP izatengaxo boma nde muyuwaleko ndani angalolere kuvotera Tambala wakuda?????
-
kutaya nthawi ndikukolezela udani mu m.c.p azanu alikalikiliki kusolola mafuta mnyanja akutanzania . akulandani nyanja chifukwa cha kugona bizzy bizzy ndikupanga timaupo uku nyanja magufulu akuwedzamo chuma.
-
Sing a song of my own, sing a song unity.
-
Asiyeni awa paja musaiwale ma Youth League wobvala trouser yakhaki ndi Malaya wofiira ndi amakani opanda tsogolo
-
Dont judges somebody bcause its only god knows whose gonna win on 2019 elections
-
I have seen families with big differences quarreling all time to edge of separation lasting long like an aluminum metal whereas steadfast families collapsing miserably like a deflated tyre. It would be a foolish assumption to think MCP is balanced to loose 2019 elections 3 years far ahead of us. And it is unfortunate that this lame deduction can come from a political analyst like Mustafa Hussein. Politics is like a game of football, the fight is only over the second the referee blows the final whistle. MCP is fully blasting its engines, engineers are checking it thoroughly, if good engineers are engaged in servicing it, it will soar dangerously. DPP don’t be cheated by Mustafa, this may be a ploy to entice you to relax.
-
There is nothing for DPP to relax here.u also even know that DPP is the only party xcept some problem we r facing.MCP to hell with fake pastor.no party as of now ll beat DPP
-
-
Kisintha President ndi 2024,,
-
He is not God
-
M’mbuyo mulibe maso paja amatelo iyaaaa what is MCP chipani chimenechija chinatha chinapita ndi mwini wake Kamudzu
-
MCP has already proved to Malawians that it is a problem which reguires real solutions.So my question is:how can a problem solve a problem?.
-
ndie misalatu kuvotera congress kupepetulidwa kapena chani?
-
Akhale kapena chani yemweyo.
-
ZOONA : KAPENA CHANI YEMWEYO
-
-
malangizo ndi omwewo wakumva amve
-
Iwenso ndi mbuzi eti.
-
Akutumani eti? MCP 2019 Boma…a Husseiniwo abweze ndalamazo
-
chambacho ukunena ndani? ukuona ngati mcp ingadzawine ? chambatu muzizimitsira
-
No chamba in my comment or in my head, we have a lot of malawians who vote other than Hussein
-
Yaa mcp boma 2019
-
Mcp kwawo kunatha mufuse musafune ndani angavotere tambala wakuda?????
-
Are u serious that nobody can vote for MCP? If yes then you have a very small brain u can’t ague with us.
-
Ofoira iwe nkala!!
-
MCP I will vote for you am tired of this leadership
-
Oooh yes mcp nde yofunika kudzavotera enawa adamiza mmadzi chuma cha dziko, tikhalire zimenezi mpaka liti?
-
-
No one knows about the future, MCP is here to stay
-
As opposition party to stay indeed
-
-
MCP idaola kale kale singaloweso m’boma zingavute bwanj azingolimbirana ma udindowo
-
They can’t
-
MCP wts that mbava athu olimba ntima, kusiya mulungu kulowa usatana,chakwera walowa liti mu MCP kma pano chuma alinachocho,mmmmm andale zawo ndizimodzi
-
Kkkkkkkkkkkkkk usatana ndi uti??? Ndekuti Pitala ndi satana? Kodi Chakwera ali ndi mbiri ya umbava? Nde anaba chani?
-
Muziztsata ndare onsewo ndiakatangare baba afiti otamba masana awa
-
Muuzeni sakuziwa
-
kkkkkk ndlowe nawo…ameneyo muuzeni aziwe tandauzo landale ndipo amvesa kuti ndichani.anthu ongoti ndakonda wakuti pandale osaziwa ndale chani zomwezo muzifusa mafuso opanda mayankho…thats a dirty game n u can never play if u r not 1 of them..take care.
-
ANayiwonela patali zampaso sizimakwanira
-
Afit awathu awa
-
-
Wovotera mcp 2019 ndiye wosuta chambatu
-
Ukunamatu iwe
-
ine ndidzavotera mcp,,, koma sindisuta,,,,
-
Nkhani yabwino
-
Ine ndidzavotera Mcp koma sidzawina mwina
-
Kkkkk David ndiwe wanthabwala eti
-
-
Mudzawamvanso akuti aberedwa
Most Viewed
Giving Mutharika a news blackout is retrogressive: Mount Soche Declaration is a threat to Malawi’s democracy and press freedom
Pearson Nkhoma


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
1 Masomphenya+ amene Yesaya+ mwana wa Amozi anaona, okhudza Yuda ndi Yerusalemu m’masiku a Uziya,+ Yotamu,+ Ahazi+ ndi Hezekiya,+ mafumu a Yuda:+
2 Imvani+ kumwamba inu, ndipo tchera khutu iwe dziko lapansi, chifukwa Yehova wanena kuti: “Ndalera ana ndi kuwakulitsa,+ koma iwo andipandukira.+
3 Ng’ombe yamphongo imam’dziwa bwino munthu amene anaigula, ndipo bulu amadziwa chinthu chimene mbuye wake amam’dyetseramo. Koma Isiraeli sandidziwa,+ ndipo anthu anga sanachite zinthu mozindikira.”+
4 Tsoka kwa mtundu wochimwa,+ anthu olemedwa ndi zolakwa, mbewu yochita zoipa,+ ana obweretsa chiwonongeko.+ Iwo amusiya Yehova.+ Achitira Woyera wa Isiraeli zinthu zopanda ulemu,+ ndipo abwerera m’mbuyo.+
5 Kodi mumenyedwanso pati+ mmene mukupitiriza kupandukamu?+ Mutu wanu uli ndi zilonda zokhazokha, ndipo mtima wanu wafooka.+
6 Kuyambira kuphazi mpaka kumutu palibe pabwino.+ Thupi lanu lonse lili ndi mabala ndi zilonda, ndiponso lanyukanyuka. Palibe amene wafinya zilonda zanuzo kapena kuzimanga. Palibenso amene wazifewetsa ndi mafuta.+
7 Dziko lanu lawonongedwa.+ Mizinda yanu yatenthedwa ndi moto,+ ndipo alendo akudya zokolola zochokera munthaka yanu, inu mukuona.+ Chilichonse chawonongeka ngati mmene zimakhalira adani akalanda dziko.+
8 Mwana wamkazi wa Ziyoni+ wasiyidwa ngati msasa m’munda wa mpesa, ngati chisimba m’munda wa minkhaka, ndiponso ngati mzinda umene wazunguliridwa ndi adani.+
9 Yehova wa makamu akanapanda kutisiyira anthu ochepa opulumuka,+ tikanakhala ngati Sodomu, ndipo tikanafanana ndi Gomora.+
10 Imvani mawu a Yehova,+ inu olamulira ankhanza+ a ku Sodomu.+ Mvetserani malamulo a Mulungu wathu, inu anthu a ku Gomora.
11 Yehova wanena kuti: “Kodi nsembe zanu zambirimbirizo zili ndi phindu lanji kwa ine? Nsembe zopsereza zathunthu+ za nkhosa zamphongo+ ndiponso mafuta a nyama zodyetsedwa bwino zandikwana.+ Ine sindikusangalalanso+ ndi magazi+ a ana a ng’ombe amphongo, ana a nkhosa amphongo ndiponso a mbuzi zamphongo.+
12 Inu mukamabwerabwera kuti mudzaone nkhope yanga,+ kodi ndani wakuuzani kuti muchite zimenezi, kuti muzipondaponda mabwalo a panyumba panga?+
13 Musabweretsenso nsembe zina zaufa zopanda phindu.+ Zofukiza zanu ndikunyansidwa nazo.+ Mumasunga masiku okhala mwezi+ ndi sabata,+ ndipo mumaitanitsa misonkhano.+ Koma ine ndatopa kukuonani mukugwiritsira ntchito mphamvu zamatsenga+ pamene mukuchita misonkhano yapadera.
14 Moyo wanga ukudana ndi masiku anu okhala mwezi ndi zikondwerero zanu.+ Zimenezi zasanduka katundu wolemera kwa ine,+ ndipo ndatopa kuzinyamula.+
15 Mukatambasula manja anu,+ ndimakubisirani maso anga.+ Ngakhale mupereke mapemphero ambiri,+ ine sindimvetsera.+ Manja anu adzaza magazi amene mwakhetsa.+
16 Sambani,+ dziyeretseni.+ Chotsani zochita zanu zoipa pamaso panga.+ Lekani kuchita zoipa.+
17 Phunzirani kuchita zabwino.+ Funafunani chilungamo.+ Dzudzulani munthu wopondereza ena.+ Weruzani mwachilungamo mwana wamasiye.+ Thandizani mkazi wamasiye pa mlandu wake.”+
18 Yehova akuti, “Bwerani tsopano anthu inu. Tiyeni tikambirane ndipo ine ndikuthandizani kuti mukhalenso pa ubwenzi wabwino ndi ine.+ Ngakhale machimo anu atakhala ofiira kwambiri, adzayera kwambiri.+ Ngakhale atakhala ofiira ngati magazi, adzayera ngati thonje.
19 Mukakhala ndi mtima wofuna kundimvera, mudzadya zabwino za m’dziko lanu.+
20 Koma mukakana+ n’kupanduka, mudzawonongedwa ndi lupanga, chifukwa pakamwa pa Yehova m’pamene panena zimenezi.”+
21 Taonani! Mzinda wokhulupirika uja+ wasanduka hule.+ Unali wodzaza ndi chilungamo+ ndipo zachilungamo zinali kukhala mwa iye,+ koma tsopano muli zigawenga zopha anthu.+
22 Siliva wako wasanduka zonyansa.+ Mowa wako wa tirigu wasukuluka ndi madzi.+
23 Akalonga ako ndi aliuma ndipo ndi anzawo a mbala.+ Aliyense wa iwo amakonda ziphuphu+ ndipo amafunafuna mphatso.+ Mwana wamasiye samuweruza mwachilungamo ndipo ngakhale mlandu wa mkazi wamasiye safuna kuuweruza.+
24 Choncho mawu a Ambuye woona, Yehova wa makamu, Wamphamvu wa Isiraeli,+ ndi akuti: “Eya! Ndidzibweretsera mpumulo pochotsa adani anga ndipo ndibwezera+ odana nane.+
25 Ndidzakutembenuzirani dzanja langa. Ndidzasungunula zonyansa zanu zonse, ndipo ndidzachotsa nyansi zanu zonse.+
26 Ndidzakubweretseraninso oweruza ngati pa chiyambi paja, ndi aphungu ngati poyamba paja.+ Pambuyo pa zimenezi mudzatchedwa Mzinda Wachilungamo ndi Mzinda Wokhulupirika.+
27 Ziyoni adzapulumutsidwa+ ndi chilungamo ndipo anthu ake amene adzabwerere, adzapulumutsidwanso ndi chilungamo.+
28 Kuwonongeka kwa opanduka ndi kwa ochimwa kudzachitikira limodzi,+ ndipo anthu omusiya Yehova adzatha.+
29 Pakuti anthu adzachita manyazi ndi mitengo ikuluikulu imene inu munali kuilakalaka,+ ndipo mudzagwetsa nkhope zanu chifukwa cha minda imene mwasankha.+
30 Pakuti mudzakhala ngati mtengo waukulu umene masamba ake akufota+ ndiponso ngati munda umene ulibe madzi.
31 Munthu wamphamvu adzakhala ngati chingwe chabwazi,+ ndipo ntchito yake idzakhala ngati kamoto kakang’ono. Zonsezi zidzayakira limodzi popanda wozizimitsa.”+
Patsani ena
Patsani ena
Yesaya 1
Baibulo la Dziko Latsopano la Malemba Opatulika
https://www.jw.org/finder?docid=1011452&Book=23&Chapter=1&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D23%26Chapter%3D1%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Akuluakulu a Mzinda wa Atlanta Analandira a Mboni za Yehova ndi Manja Awiri
“Anthu a chipembedzo chanu ndimawatayira kamtengo chifukwa chokonda kuchita zinthu zopititsa patsogolo Ufumu wa Mulungu. Mumathandiza a Mboni anzanu komanso anthu ena mowolowa manja. Zimenezi ndi zofunika kwambiri ndipo dziwani kuti timakuyamikirani.”
Mawu amenewa achokera m’kalata imene Meya wa mzinda wa Atlanta ku Georgia m’dziko la United States, dzina lake Kasim Reed analemba. Meyayu analemba kalatayi povomereza a Mboni za Yehova kuti apangire misonkhano yawo ikuluikulu itatu mumzindawu.
Nawonso oyang’anira mzindawu analandira anthu odzachita msonkhano ndi manja awiri. Iwo analemba kuti: “Padziko lonse pali a Mboni za Yehova pafupifupi 8 miliyoni ndipo ndi a . . . zikhalidwe zosiyanasiyana komanso amalankhula zinenero zosiyanasiyana. Ngakhale zili chonchi, . . . ndinu ogwirizana chifukwa muli ndi cholinga chofanana . . . Nonse mumafuna kulemekeza Yehova, Mulungu wotchulidwa m’Baibulo amene analenga zinthu zonse.”
Misonkhano itatu inachitikira mumzindawu mwezi wa July ndi wa August 2014, iwiri inali ya Chingelezi ndipo umodzi unali wa Chisipanishi. Anthu amene anapezeka pamisonkhanoyi anachokera m’mayiko pafupifupi 28 ndipo misonkhano imene inachitika m’Chingelezi inamasuliridwa m’Chirasha ndi m’Chijapanizi pofuna kuthandiza anthu amene amalankhula zinenerozi. Anthu onse amene anapezeka pa misonkhano itatu yonseyi anakwana 95,689.
M’chaka cha 2014, a Mboni za Yehova anachita misonkhano yamayiko yokwana 24 m’mayiko 9 komanso m’zigawo 16 za ku United States.
Onaninso
Kodi Ufumu wa Mulungu N’chiyani?
Kodi Mfumu ya Ufumu wa Mulungu ndani, ndipo Ufumuwo udzachita zotani?


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
11 Muzitsanzira ine, monga mmene inenso ndimatsanzirira Khristu.+
2 Tsopano ndikukuyamikirani chifukwa chakuti mukundikumbukira m’zinthu zonse, ndipo mukusunga miyambo+ monga mmene ndinaiperekera kwa inu.
3 Koma ndikufuna mudziwe kuti mutu wa mwamuna aliyense ndi Khristu.+ Mutu wa mkazi ndi mwamuna,+ ndipo mutu wa Khristu ndiye Mulungu.+
4 Mwamuna aliyense amene akupemphera kapena kunenera atavala chinachake kumutu akuchititsa manyazi mutu wake,+
5 koma mkazi aliyense amene akupemphera kapena kunenera+ osavala kanthu kumutu akuchititsa manyazi mutu wake,+ popeza n’chimodzimodzi ndi kumeta mpala.+
6 Ngati mkazi savala kanthu kumutu, amete mpala, koma ngati zili zochititsa manyazi kuti mkazi amete kwambiri tsitsi lake kapena amete mpala,+ azivala chakumutu.+
7 Mwamuna sayenera kuphimba kumutu kwake, popeza iye ndi chifaniziro+ ndi ulemerero+ wa Mulungu, koma mkazi ndi ulemerero wa mwamuna.+
8 Pakuti mwamuna sanachokere kwa mkazi, koma mkazi kwa mwamuna,+
9 ndiponso mwamuna sanalengedwere mkazi, koma mkazi analengedwera mwamuna.+
10 Ndiye chifukwa chake mkazi ayenera kukhala ndi chizindikiro cha ulamuliro kumutu kwake+ chifukwa cha angelo.+
11 Ndiponso mwa Ambuye, mkazi sakhalapo popanda mwamuna kapena mwamuna popanda mkazi.+
12 Pakuti monga mkazi ali wochokera kwa mwamuna,+ mwamunanso amakhalapo kudzera mwa mkazi,+ koma zinthu zonse ndi zochokera kwa Mulungu.+
13 Weruzani nokha: Kodi n’koyenera mkazi kupemphera kwa Mulungu osaphimba kumutu?
14 Kodi chikhalidwe sichikuphunzitsani kuti ngati mwamuna ali ndi tsitsi lalitali, zimenezi n’zochititsa manyazi kwa iye,
15 koma ngati mkazi ali ndi tsitsi lalitali, ndi ulemerero kwa iye?+ Zili choncho chifukwa wapatsidwa tsitsi lakelo m’malo mwa chovala kumutu.+
16 Komabe, ngati alipo wina amene akuoneka kuti akutsutsa+ zimenezi pofuna chikhalidwe china,+ ifeyo, monganso mipingo ya Mulungu, tilibe chikhalidwe chinanso.
17 Koma pamene ndikupereka malangizo awa, sikuti ndikukuyamikirani ayi, chifukwa mukasonkhana pamodzi, simusonkhanira zabwino, koma zoipa.+
18 Choyamba, mukasonkhana mumpingo, ndamva kuti pamachitika magawano pakati panu,+ ndipo m’mbali zina ndikukhulupirira kuti zimenezi ndi zoona.
19 Pakuti payeneradi kukhala magulu ampatuko+ pakati panu, kuti anthu ovomerezedwa aonekere pakati panu.+
20 Chotero, mukasonkhana pamalo amodzi, sizitheka kudya chakudya chamadzulo cha Ambuye moyenerera.+
21 Pakuti, mukamadya, aliyense amakhala atadya chakudya chake chamadzulo, choncho wina amakhala ndi njala koma wina amakhala woledzera.
22 Zoona, kodi mulibe nyumba zimene mungadyeremo ndi kumweramo?+ Kapena kodi mukunyoza mpingo wa Mulungu ndi kuchititsa manyazi anthu amene alibe kalikonse?+ Kodi ndinene chiyani kwa inu? Ndikuyamikireni? Koma pa izi zokha sindingakuyamikireni.
23 Pakuti zimene ndinalandira kwa Ambuye n’zimene inenso ndinakupatsirani, zakuti Ambuye Yesu, usiku+ umene anali kukaperekedwa anatenga mkate.
24 Ndipo atayamika, anaunyemanyema+ n’kunena kuti: “Mkate uwu ukuimira thupi langa+ limene likuperekedwa chifukwa cha inu. Muzichita zimenezi pondikumbukira.”+
25 Anachitanso chimodzimodzi ndi kapu+ atadya chakudya chamadzulo, ndipo anati: “Kapu iyi ikutanthauza pangano latsopano+ pamaziko a magazi anga.+ Muzichita zimenezi nthawi zonse pamene mukumwa za m’kapu imeneyi pondikumbukira.”+
26 Pakuti nthawi zonse+ pamene mukudya mkate umenewu ndi kumwa za m’kapu imeneyi, mukulengezabe imfa+ ya Ambuye, mpaka iye adzafike.+
27 Ndiye chifukwa chake aliyense wakudya mkatewu kapena kumwa za m’kapu ya Ambuye mosayenerera, adzakhala ndi mlandu+ wokhudza thupi ndi magazi+ a Ambuye.
28 Munthu ayambe wadzifufuza+ ngati ali woyenerera kudya mkatewu ndi kumwa za m’kapuyi.
29 Pakuti munthu wakudya ndi kumwa, akudya ndi kumwa chilango+ chake ngati sazindikira thupilo.
30 Ndiye chifukwa chake ambiri mwa inu ali ofooka ndi odwaladwala, ndipo angapo akugona+ mu imfa.
31 Koma ngati tingazindikire mmene tilili, sitingaweruzidwe.+
32 Komabe tikaweruzidwa,+ ndiye kuti taphunzitsidwa ndi Yehova+ kuti tisalandire chilango+ pamodzi ndi dziko.+
33 Choncho abale anga, mukasonkhana pamodzi kuti mudye chakudya chamadzulo cha Ambuye,+ dikiranani.
34 Ngati wina ali ndi njala, adye kunyumba,+ kuti musasonkhanire kuweruzidwa.+ Koma nkhani zotsalazo ndidzathana nazo ndikadzafika komweko.
Patsani ena
Patsani ena
1 Akorinto 11
Baibulo la Dziko Latsopano la Malemba Opatulika
https://www.jw.org/finder?docid=1011452&Book=46&Chapter=11&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D46%26Chapter%3D11%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
NKHANI
Armenia
Dziko la Armenia Latulutsa M’ndende Anthu Amene Anamangidwa Chifukwa Chokana Kulowa Usilikali
Kodi chinachitika n’chiyani pa mlandu wokhudza kumangidwa kwa anthu a Mboni za Yehova mpaka kutulutsidwa kwawo m’ndende?
Dziko la Armenia Latulutsa M’ndende Anthu Onse a Mboni za Yehova
Kwa nthawi yoyamba kuchokera m’chaka cha 1993, palibe wa Mboni za Yehova amene ali m’ndende ku Armenia chifukwa chokana kulowa usilikali kapena kukana ntchito yosagwirizana ndi zimene amakhulupirira.
Khoti Lalamula Dziko la Armenia Kuti Lipereke Chipukuta Misozi kwa Anthu 17 a Mboni za Yehova
Pa November 27, 2012, Khoti Loona za Ufulu wa Anthu ku Ulaya linalamula dziko la Armenia kuti lipereke chipukuta misozi cha ndalama zokwana madola 145,226 kwa anthu 17 chifukwa chowaphwanyira ufulu. Anthuwa anakana kulowa usilikali chifukwa cha zimene amakhulupirira.


text:
Kodi Mulungu Angayankhe Mapemphero Anga?
Yankho la m’Baibulo
Inde angayankhe. Baibulo limasonyeza zimenezi komanso anthu ena aona okha kuti Mulungu amayankha mapemphero. Baibulo limati: “
Anthu amene amamuopa [Mulungu] adzawachitira zokhumba zawo, adzamva kufuula kwawo kopempha thandizo ndipo adzawapulumutsa.” (Salimo 145:19) Kuti Mulungu ayankhe mapemphero anu zimadalira kwambiri pa zimene inuyo mumachita.
Zimene Mulungu amafuna
Muzipemphera kwa Mulungu osati kwa Yesu, Mariya, anthu oyera mtima, angelo kapena mafano. Yehova Mulungu yekha ndi amene ‘
amamva pemphero.’
—Salimo 65:2.
Muzipemphera mogwirizana ndi zimene Mulungu amafuna zomwe zalembedwa m’Baibulo.
—1 Yohane 5:14.
Muzipemphera m’dzina la Yesu chifukwa zimenezi zimasonyeza kuti mukuzindikira udindo wa Yesu. Paja iye anati: “
Palibe amene amafika kwa Atate osadzera mwa ine.”
—Yohane 14:6.
Musamakayikire zimene mukupempha ndipo nthawi zina mungapemphenso kuti akuwonjezereni chikhulupiriro.
—Mateyu 21:22; Luka 17:5.
Muzipemphera kuchokera pansi pa mtima ndiponso modzichepetsa. Baibulo limati: “
Ngakhale kuti Yehova ali pamwamba, amaona wodzichepetsa.”
—Salimo 138:6.
Muzipemphera mwakhama. Paja Yesu anati: “
Pemphanibe, ndipo adzakupatsani.”
—Luka 11:9.
Zimene Mulungu saganizira poyankha
Mtundu kapena dziko lanu. “
Mulungu alibe tsankho. Iye amalandira munthu wochokera mu mtundu uliwonse, amene amamuopa ndi kuchita chilungamo.”
—Machitidwe 10: 34, 35.
Mmene mwakhalira. Zilibe kanthu kuti mwakhala, mwagwada, mwawerama kapena mwaima.
—1 Mbiri 17:16; Nehemiya 8:6; Danieli 6:10; Maliko 11:25.
Ngati mukupemphera motulutsa mawu kapena chamumtima. Mulungu amayankha mapemphero ngakhale amumtima.
—Nehemiya 2: 1-6.
Ngati nkhaniyo ndi yaing’ono kapena yaikulu. Mulungu akukulimbikitsani ‘
kumutulira nkhawa zanu zonse, pakuti amakuderani nkhawa.’
—1 Petulo 5:7.
Onaninso
Kodi Mulungu Ndani?
Kodi Mulungu ali ndi dzina, nanga amasamala za ife?
Kodi Zoona Zenizeni za Mulungu N’zotani?
Kodi inuyo mumaona kuti Mulungu amakuganizirani? Werengani nkhaniyi kuti mudziwe makhalidwe a Mulungu komanso zimene mungachite kuti mumuyandikire.


text:
Poyamba kwa FS2004 ndi Milton Shupe, izi FSX Grumman S2F-3 ndi FSX mbadwa Mokweza ku chiyambi. The FSX S2F-3 amadziwa FSX yogwirizana ndi azidzagwiritsa ntchito zinthu zingapo FSX-okha, kuphatikizapo kugundana ndi specular sanjira ..
The Grumman S-2 Tracker (poyamba dzina lake S2F) anali woyamba chonyamulira ndege makamaka anamanga odana ndi sitima zapamadzi nkhondo (ASW) kulowa mu United States Navy. kuloŵedwa m'malo, ndi AF-2 Guardian anali woyamba anamanga nkhondo odana ndi sitima zapamadzi, koma ntchito Mabaibulo awiri, yogonamo kudziwika zipangizo ndi zida wina atanyamula.
S-2 alipo mu mawonekedwe a mapasa, injini, mkulu-mapiko ndi elongations amphamvu. Ndi okonzeka ndi njinga ya magudumu atatu ankafika zida, injini awiri Wright Chimphepo R-1820 ntchito injini atatu bladed.
Mawonekedwe :
Self mwamthunziyi, kwerani mapu, ndi mapu specular


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
4 Pamene Petulo ndi Yohane anali kulankhula ndi anthuwo, ansembe aakulu, woyang’anira kachisi+ ndi Asaduki+ anafika kwa iwo.
2 Iwo anali okwiya chifukwa atumwiwo anali kuphunzitsa anthu ndi kulalikira mosapita m’mbali za kuuka kwa akufa pogwiritsa ntchito chitsanzo cha Yesu.+
3 Choncho anawagwira ndi kuwasunga m’ndende mpaka tsiku lotsatira,+ chifukwa anali kale madzulo.
4 Koma anthu ambiri amene anamvetsera mawu awo anakhulupirira,+ ndipo chiwerengero cha amuna chinakwana pafupifupi 5,000.+
5 Tsiku lotsatira, olamulira ndi akulu ndiponso alembi anasonkhana pamodzi mu Yerusalemu.+
6 (Pamenepo panalinso Anasi+ wansembe wamkulu, Kayafa,+ Yohane, Alekizanda, ndi achibale ambiri a wansembe wamkuluyo.)
7 Ndiyeno anaimika atumwiwo pakati pawo n’kuyamba kuwafunsa kuti: “Kodi mwachita zimenezi ndi ulamuliro uti kapena m’dzina la ndani?”+
8 Pamenepo Petulo, atadzazidwa ndi mzimu woyera,+ anawayankha kuti:
“Olamulira anthu ndiponso akulu inu,
9 ngati pa ntchito yabwino imene tachita kwa wodwalayu,+ lero tikufunsidwa kuti tamuchiritsa m’dzina la ndani,
10 dziwani nonsenu ndi Aisiraeli onse, kuti m’dzina la Yesu Khristu Mnazareti+ uja, amene inu munamupachika pamtengo,+ koma amene Mulungu anamuukitsa kwa akufa,+ kudzera mwa iyeyo, munthu uyu waimirira pamaso panu atachira bwinobwino.
11 Yesu ameneyu ndiye ‘mwala umene inu omanga nyumba munauona ngati wopanda pake, umene tsopano wakhala mwala wofunika kwambiri wapakona.’+
12 Ndiponso chipulumutso sichipezeka mwa munthu wina aliyense, pakuti palibe dzina lina+ pansi pa thambo, limene laperekedwa kwa anthu, limene tiyenera kupulumutsidwa nalo.”+
13 Tsopano ataona mmene Petulo ndi Yohane anali kulankhulira molimba mtima, komanso atazindikira kuti anali anthu osaphunzira ndiponso anthu wamba,+ anadabwa kwambiri. Ndipo anayamba kuwazindikira kuti anali kuyenda ndi Yesu.+
14 Ndiyeno poona munthu wochiritsidwa uja ataimirira nawo limodzi,+ analibe chonena kuti awatsutse.+
15 Choncho anawalamula kuti atuluke muholo ya Khoti Lalikulu la Ayuda, ndipo anayamba kufunsana,
16 kuti: “Tichite nawo chiyani amuna amenewa?+ Chifukwa kunena zoona, iwo achitadi chizindikiro chachikulu, chimene chaonekera kwa onse okhala mu Yerusalemu.+ Ndipo ife sitingatsutse zimenezi.
17 Komabe, kuti nkhaniyi isapitirire kufalikira kwa anthu ena, tiyeni tiwaopseze kuti asalankhulenso m’dzina limeneli kwa munthu wina aliyense.”+
18 Atatero anawaitana ndi kuwalamula kuti asalankhulenso kapena kuphunzitsa m’dzina la Yesu kwina kulikonse.
19 Koma poyankha, Petulo ndi Yohane anawauza kuti: “Weruzani nokha, ngati n’koyenera pamaso pa Mulungu kumvera inu koposa Mulungu.
20 Koma ife sitingaleke kulankhula zinthu zimene tinaziona ndi kuzimva.”+
21 Choncho atawonjezera kuwaopseza, anawamasula, pakuti sanapeze chifukwa chilichonse chowapatsira chilango. Komanso anaopa anthu,+ pakuti onse anali kutamanda Mulungu chifukwa cha zimene zinachitikazo.
22 Ndipotu chizindikiro cha machiritsochi chinachitika kwa munthu amene anali ndi zaka zopitirira 40.
23 Atawamasula anapita kwa okhulupirira anzawo,+ ndipo anawafotokozera zonse zimene ansembe aakulu, ndi akulu anawauza.
24 Atamva zimenezi, onse pamodzi anafuula kwa Mulungu+ mokweza mawu kuti:
“Ambuye Wamkulu Koposa,+ Inu ndi amene munapanga kumwamba ndi dziko lapansi, nyanja ndi zonse zokhala mmenemo.+
25 Ndinu amene mwa mzimu woyera, munanena kudzera pakamwa pa kholo lathu Davide,+ mtumiki wanu kuti, ‘N’chifukwa chiyani anthu a mitundu ina akuchita chipolowe, ndiponso n’chifukwa chiyani mitundu ya anthu ikusinkhasinkha zinthu zopanda pake?+
26 Mafumu a dziko lapansi aima pamalo awo, ndipo olamulira asonkhana pamodzi mogwirizana, kuti alimbane ndi Yehova komanso wodzozedwa wake.’+
27 Zimenezi zinachitikadi pamene Herode, Pontiyo Pilato,+ pamodzi ndi anthu a mitundu ina komanso anthu a mu Isiraeli, anasonkhana mumzinda uno ndi kuukira Yesu, mtumiki wanu woyera,+ amene inu munamudzoza.+
28 Iwo anasonkhana pamodzi kuti achite zimene inu munaneneratu. Zimenezi zinachitika chifukwa inu muli ndi mphamvu komanso chifukwa chakuti zinali zogwirizana ndi chifuniro chanu.+
29 Koma tsopano Yehova, imvani mmene akutiopsezera,+ ndipo lolani kuti akapolo anu apitirize kulankhula mawu anu molimba mtima.+
30 Pitirizani kutambasula dzanja lanu ndi kupereka machiritso, komanso kuti zizindikiro ndi zodabwitsa+ zipitirize kuchitika m’dzina+ la Yesu, mtumiki wanu woyera.”+
31 Atatha kupembedzera, malo amene anasonkhanawo anagwedezeka.+ Pamenepo aliyense wa iwo anadzazidwa ndi mzimu woyera,+ ndipo anayamba kulankhula mawu a Mulungu molimba mtima.+
32 Ndipo onse amene anakhulupirira anakhala ndi mtima umodzi ndi maganizo amodzi.+ Panalibe ngakhale mmodzi wonena kuti zinthu zimene anali nazo zinali zayekha. Zonse zimene anali nazo zinali za onse.+
33 Komanso, atumwiwo anapitiriza kuchitira umboni mwamphamvu kwambiri za kuuka kwa Ambuye Yesu.+ Ndipo kukoma mtima kwakukulu kwa Mulungu kunali pa onsewo.
34 Ndithudi, panalibe ngakhale mmodzi wosowa kanthu pakati pawo.+ Onse amene anali ndi minda kapena nyumba, anali kuzigulitsa ndi kubweretsa ndalamazo,
35 kudzazipereka kwa atumwi.+ Ndiyeno ndalamazo anali kuzigawa+ kwa aliyense malinga ndi zosowa zake.
36 Choncho Yosefe, amene atumwiwo anamutchanso Baranaba,+ dzina limene polimasulira limatanthauza, Mwana wa Chitonthozo, amene anali Mlevi, komanso mbadwa ya ku Kupuro,
37 anali ndi munda. Iye anagulitsa mundawo ndi kubweretsa ndalamazo kudzazipereka kwa atumwi.+
Patsani ena
Patsani ena
Machitidwe 4
Baibulo la Dziko Latsopano la Malemba Opatulika
https://www.jw.org/finder?docid=1011452&Book=44&Chapter=4&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D44%26Chapter%3D4%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
APRIL 29, 2016
JAPAN
Zivomezi ku Japan
Pa 14 ndi pa 16 April, 2016, pachilumba cha Kyushu, chomwe chili ku mpoto kwa dziko la Japan, panachitika zivomezi ziwiri zamphamvu kwambiri. Zivomezi zimenezi zitayezedwa ndi chipangizo choyezera mphamvu za chivomezi, choyamba chinali champhamvu 6.5 ndipo chachiwiri chinali champhamvu 7.3. Kuchokera panthawiyi, pachilumbachi pakhala pakuchitika zivomezi zina zing’onozing’ono zambiri. Ku dera limene linakhudzidwa ndi zivomezi zimenezi, kuli mipingo ya Mboni za Yehova pafupifupi 70 koma palibe wa Mboni wina aliyense amene anavulala kwambiri kapena kufa. Komabe nyumba 70 za anthuwa zinawonongeka kwambiri ndipo zokwana 17 zinagweratu. Chifukwa chakuti pachilumbachi pankachitikabe zivomezi zina zing’onozing’ono, a Mboni za Yehova oposa 400 anasamutsidwa kuchoka m’nyumba zawo n’kumakakhala m’Nyumba za Ufumu ndipo ankapatsidwanso chakudya. Ofesi ya nthambi ya Mboni za Yehova ku Japan inakhazikitsa komiti ya anthu ongodzipereka omwe ali ndi luso la zomangamanga kuti athandize anthu amene anakhudzidwa ndi ngoziyi.
Lankhulani ndi:
International: David A. Semonian, Office of Public Information, tel. +1 718 560 5000
Japan: Ichiki Matsunaga, tel. +81 46 233 0005


text:
Kodi Amuna Angatani Kuti Akazi Awo Azisangalala?
KODI ndi zinthu ziti zomwe mwamuna ayenera kuchitira mkazi wake? Anthu ambiri anakula akukhulupirira kuti udindo wa mwamuna ndi kupeza ndalama zoti banja lake lizigwiritsa ntchito. Komabe, akazi ena amene amuna awo amachita zimenezi, amaona kuti akusoweka kenakake ndipo amakhala osasangalala. Mwachitsanzo, mayi wina wa ku Spain, dzina lake Rosa, anati: “Mwamuna wanga akakhala ndi anthu ena amaoneka kuti ndi munthu wabwino, koma akangofika kunyumba amasinthiratu.” Mayi winanso wa ku Nigeria, dzina lake Joy, anati: “Ine ndi mwamuna wanga tikakhala kuti sitinagwirizane pa nkhani inayake, ankandiuza kuti, ‘Usaiwale kuti ndine mwamuna wako. Uyenera kuchita chilichonse chimene ndanena.’”
Kodi mwamuna angatani kuti azichita zinthu zosonyeza kuti amaganizira mkazi wake komanso kumukonda? Nanga angatani kuti mkazi wake azisangalala?—Rute 1:9.
KODI MWAMUNA ALI NDI UDINDO WOTANI?
Mulungu saona kuti mkazi ndi wotsika poyerekeza ndi mwamuna. Komabe, mwamuna ndi mkazi sali ndi udindo wofanana m’banja. Mwachitsanzo lemba la Aroma 7:2 limanena kuti mkazi wokwatiwa amakhala “womangidwa kwa mwamuna wake mwalamulo.” Mofanana ndi mmene zilili kuti makampani ambiri amasankha munthu woti aziyang’anira kampaniyo, Mulungu anasankha mwamuna kuti akhale mutu wa banja. (1 Akorinto 11:3) Choncho, mwamuna ayenera kutsogolera banja lake.
Ndiye kodi mwamuna angatani kuti akwaniritse udindo wake? Baibulo limalangiza amuna kuti: “Pitirizani kukonda akazi anu monga mmene Khristu anakondera mpingo.” (Aefeso 5:25) Ngakhale kuti Yesu sanakwatire, chitsanzo chake chingakuthandizeni kukhala mwamuna wabwino. Tiyeni tione.
YESU NDI CHITSANZO CHABWINO KWA AMUNA
Ankalimbikitsa anthu komanso kuwathandiza. Yesu anauza anthu omwe anali ndi mavuto osiyanasiyana kuti: “Bwerani kwa ine, . . . ndipo ndidzakutsitsimutsani.” (Mateyu 11:28, 29) Yesu ankathandiza anthu oterewa ndipo ankawauza zimene angachite kuti akhale pa ubwenzi ndi Mulungu. Zimenezi zinapangitsa kuti anthu azimasuka naye.
Kodi amuna angamutsanzire bwanji? Muzithandiza mkazi wanu ntchito zapakhomo. Akazi ena amapanikizika kwambiri ndi ntchito zapakhomo. Mwachitsanzo, Rosa anati: “Ndinkangokhala ngati wantchito wa mwamuna wanga.” Koma mosiyana ndi mwamuna wa Rosa, Kweku amathandiza mkazi wake ntchito zapakhomo ndipo banja lawo ndi losangalala. Iye anati: “Nthawi zambiri ndimafunsa mkazi wanga kuti, ‘Ndikuthandize chiyani?’ Chifukwa choti ndimamukonda kwambiri, sindidikira kuti achite kundipempha.”
Anali woganizira ena komanso wachifundo. M’nthawi ya Yesu, panali mayi wina yemwe ankadwala matenda oopsa kwa zaka 12. Mayiyu atamva kuti Yesu ali ndi mphamvu zochiritsa, anayamba kuganiza kuti: “Ndikangogwira malaya ake akunja okhawo, ndichira ndithu.” Choncho, anafika pamene panali Yesu n’kugwira malaya ake, ndipo nthawi yomweyo anachiradi. Anthu ena anaona kuti mayiyu sanachite bwino. Koma Yesu anazindikira kuti wachita zimenezi chifukwa chothedwa nzeru. * Mokoma mtima anamuuza kuti: “Mwanawe, chikhulupiriro chako chakuchiritsa, . . . matenda ako aakuluwo atheretu.” Yesu ankamumvera chisoni mayiyu chifukwa cha matenda ake, choncho sanamuchititse manyazi kapena kumudzudzula. Zimenezi zikusonyeza kuti Yesu anali wachifundo komanso woganizira ena.—Maliko 5:25-34.
Kodi amuna angamutsanzire bwanji? Mkazi wanu akamadwala muzileza mtima komanso muzichita zinthu zosonyeza kumuganizira. Muziyesetsa kumumvetsa ndipo musamapse mtima akachita zinazake. Mwachitsanzo, Ricardo anati: “Ndikaona kuti mkazi wanga sakuchedwa kukhumudwa, ndimayesetsa kuti ndisalankhule zomukhumudwitsa.”
Ankalankhula momasuka ndi ophunzira ake. Yesu ankakonda kucheza ndi anzake n’kumawauza nkhani zosiyanasiyana. Iye anati: “Zonse zimene ndamva kwa Atate wanga ndakudziwitsani.” (Yohane 15:15) N’zoona kuti nthawi zina Yesu ankafuna kukhala payekha kuti apemphere. Koma nthawi zambiri ankakonda kukhala ndi ophunzira ake ndipo ankawauza mmene akumvera. Mwachitsanzo, usiku woti aphedwa mawa lake ngati chigawenga, sanawabisire mmene ankamvera. Anawauza kuti: “Moyo wanga ukumva chisoni.” (Mateyu 26:38) Ophunzira ake akamukhumudwitsa, sankasiya kuwalankhula.—Mateyu 26:40, 41.
Kodi amuna angamutsanzire bwanji? Muzimasuka kufotokozera mkazi wanu zimene mukuganiza komanso mmene mukumvera. Akazi ena amadandaula kuti amuna awo amacheza momasuka ndi anthu ena, koma akafika panyumba amangokhala phee. Komatu akazi amasangalala kwambiri amuna awo akamalankhula nawo momasuka. Mwachitsanzo mayi wina, dzina lake Ana, anati: “Mwamuna wanga akamandiuza maganizo ake komanso mmene akumvera, ndimaona kuti amandikonda ndipo nanenso ndimayamba kumukonda kwambiri.”
Mkazi wanu akakukhumudwitsani, si bwino kusiya kumulankhula n’cholinga choti akhaule. Mayi wina anati: “Mwamuna wanga akakhumudwa, ankatha masiku ambiri osandilankhula. Ankachita zimenezi n’cholinga chondichititsa manyazi komanso pofuna kuti ndizidziimba mlandu.” Koma Edwin amachita zosiyana ndi zimenezi chifukwa amatsanzira Yesu. Iye anati: “Mkazi wanga akandikhumudwitsa, ndimadikira kaye kuti mtima wanga uphwe. Kenako ndimasankha nthawi yabwino yoti tikambirane nkhaniyo.”
Joy yemwe tamutchula koyambirira uja, anaona kuti mwamuna wake atayamba kuphunzira Baibulo ndi a Mboni, anasintha kwambiri. Joy anati: “Panopa akuyesetsa kukhala mwamuna wabwino komanso kutengera chitsanzo cha Yesu.” Mabanja ambiri ayamba kuyenda bwino chifukwa chophunzira Baibulo. Nanunso mukhoza kukhala ndi banja losangalala ngati mutamaphunzira Baibulo ndi kutsatira zimene mukuphunzirazo. Tikukulimbikitsani kuti mulankhule ndi a Mboni za Yehova kuti ayambe kuphunzira nanu Baibulo kwaulere.
^ ndime 10 Chilamulo cha Mose chinkanena kuti mayi akamadwala matendawa azikhala wodetsedwa. Aliyense yemwe wamukhudza ankakhalanso wodetsedwa.—Levitiko 15:19, 25.
Onaninso
Kodi Phunziro la Baibulo N’chiyani?
Pezani mayankho a mafunso okhudza phunziro la Baibulo laulere.
Kodi Mungatani Kuti Banja Lanu Likhale Losangalala?
Yehova, Mulungu wachimwemwe, amafuna kuti mabanja azikhala osangalala. Werengani nkhaniyi kuti mudziwe malangizo othandiza a m’Baibulo opita kwa amuna, akazi, makolo, ndiponso ana.


text:
Kodi Mukufuna Kuchita Zimene Yehova Amafuna?
Tikukuthokozani chifukwa chopatula nthawi yanu n’kuwerenga kabuku kano n’cholinga choti mutidziwe bwino ife a Mboni za Yehova, komanso kuti mudziwe mmene timachitira zinthu, ndiponso mmene gulu lathu limayendera. Tikukhulupirira kuti kabukuka kakuthandizani kuzindikira kuti ifeyo ndi anthu amene akuchita chifuniro cha Yehova masiku ano. Choncho tikukulimbikitsani kuti mupitirize kuphunzira zambiri zokhudza Mulungu, mupitirize kuuza achibale anu ndiponso anzanu onse zimene mukuphunzirazo, komanso mupitirize kusonkhana nafe nthawi zonse pamisonkhano yathu yachikhristu.—Aheberi 10:23-25.
Kupitiriza kuphunzira za Yehova kukuthandizani kuona kuti iye amakukondani kwambiri. Zimenezi zidzakulimbikitsani kuti muzichita zonse zimene mungathe pofuna kusonyeza kuti nanunso mumamukonda. (1 Yohane 4:8-10, 19) Koma kodi mungatani kuti muzisonyeza kuti mumakonda Mulungu pa moyo wanu watsiku ndi tsiku? N’chifukwa chiyani kutsatira mfundo zake zamakhalidwe abwino n’kofunika kwambiri pa moyo wanu? Ndipo n’chiyani chingakuthandizeni kuti mukhale ndi mtima wofuna kuchita chifuniro cha Mulungu pamodzi ndi ife? Munthu amene akukuphunzitsani Baibulo adzasangalala kwambiri kukuthandizani kufufuza mayankho a mafunso amenewa n’cholinga choti inuyo pamodzi ndi banja lanu ‘mupitirize kuchita zinthu zimene zingachititse Mulungu kukukondani, komanso kuti mudzalandire moyo wosatha.’
Tikukulimbikitsani kuti mupitirizebe kupita patsogolo mwauzimu pophunzira mfundo zina za choonadi. Gwiritsani ntchito buku lotsatirali pochita zimenezi “Khalanibe M’chikondi cha Mulungu”
Onaninso
N’chifukwa Chiyani Tiyenera Kuphunzira Baibulo?
Baibulo likuthandiza anthu mamiliyoni ambiri padziko lonse kupeza mayankho a mafunso ofunika kwambiri. Kodi inunso mukufuna kuthandizidwa?
Kodi Phunziro la Baibulo N’chiyani?
Pezani mayankho a mafunso okhudza phunziro la Baibulo laulere.


text:
ZIMENE ZACHITIKA M’CHAKA CHAPITACHI
WEBUSAITI YA JW.ORG—Ikuchitira “Umboni ku Mitundu Yonse”
Yesu ananena kuti: “Uthenga wabwino uwu wa ufumu udzalalikidwa padziko lonse lapansi kumene kuli anthu, kuti ukhale umboni ku mitundu yonse, kenako mapeto adzafika.” (Mat. 24:14) Webusaiti ya jw.org ikuthandiza kwambiri kuti anthu a “mitundu yonse” amve uthenga wabwino pa nthawi yochepa imene yatsalayi mapeto asanafike.
Pamene m’bale wina ndi mkazi wake, omwe ndi amishonale ku Solomon Islands, ankalalikira m’mbali mwa nyanja m’mudzi wina, anakumana ndi amuna 4 achikulire. Amishonalewa anaona kuti amunawa anali ndi mafoni a m’manja, choncho anawafunsa ngati amadziwa kugwiritsa ntchito Intaneti. Iwo anayankha kuti amadziwa. Kenako amishonalewo anasonyeza anthuwo mmene angatsegulire webusaiti ya jw.org, mmene angapezere chinenero chawo, mmene angakopere magazini ndi Baibulo, komanso mmene angapezere nkhani zothandiza mabanja ndi ana. Amishonalewa akapita kukalalikira, amakonda kusonkhanitsa ana n’kuwaonetsa vidiyo yakuti Muzipemphera Nthawi Iliyonse. Ana ena atamaliza kuonerera vidiyoyi, anathamangira m’tchire akuimba nyimbo ya mu vidiyoyi mosangalala kwambiri.
M’munsimu muli ena mwa makalata ambirimbiri oyamikira amene abale kulikulu lathu ku New York analandira:
“Ine ndi mwamuna wanga tinasamukira ku Mexico kuno, ndipo tikuphunzira Chisipanishi kuti tizitha kulalikira. Nthawi iliyonse ndikatsegula webusaiti ya jw.org, ndimathokoza Yehova chifukwa yandithandiza kuti ndizimvetsera zinthu zosiyanasiyana ndi kuphunzira. Pawebusaitiyi pali zinthu zambiri monga magazini, mabuku, nyimbo ndi masewero m’zinenero zambiri. Ndikukuthokozani ndipo ndimakukondani chifukwa mukugwira ntchito yaikulu.”—D.H., Mexico.
“Ine sindiona kwenikweni, ndipo ndimakonda kwambiri webusaiti yanu chifukwa chakuti pali zinthu zambiri zomvetsera. Ndalemba kalatayi n’cholinga chokulimbikitsani kuti mupitirize kuika pawebusaitiyi ma MP3 a mabuku ndi zinthu zina zimene mumasindikiza chifukwa ndimakonda kumvetsera zinthu zimenezi tsiku lonse.”—K.G., United States.
“Webusaiti ya jw.org ndimaikonda kwambiri. Ndi yosavuta kugwiritsa ntchito ndipo yandilimbikitsa kwambiri kuti ndiziphunzira Baibulo pandekha ndiponso kulalikira. Panopa ndili ndi zaka 72, ndinabatizidwa zaka 47 zapitazo, ndachita upainiya kwa zaka zoposa 30, ndine mayi wa ana 9 omwenso ndi obatizidwa, ndili ndi zidzukulu 16 ndipo ana a zidzukuluzo alipo atatu. Tsopano m’banja lathu muli mibadwo 4 ya apainiya. Ndikuthokoza Yehova potipatsa chakudya chauzimu chimenechi pa nthawi yake.”—M.T., United States.
“Ndikulemba kalatayi nthawi ili 4 koloko m’mawa. Nthawi zambiri sindigona usiku chifukwa chakuti ndikudwala matenda ofoola ziwalo ndi matenda ena, ngati mmene zilili ndi abale ndi alongo athu ambiri padziko lonse. Yehova akupitiriza kutisamalira mwauzimu. Choncho ndikufuna kukuthokozani. Zithunzi zimandithandiza kwambiri pophunzira, n’chifukwa chake ndimakonda mmene webusaitiyi munaipangira. Mavidiyo, zithunzi komanso zinthu zina n’zogwirizana ndi ndemanga zake zomveka bwino ndipo ndikuyamikira kwambiri zimenezi.”—B.B., New Zealand.
“Ndalemba kalatayi pofuna kukuthokozani. Ndine dokotala ndipo ndimagwirira ntchito yanga kumidzi m’dziko la Sri Lanka, kumene sikufika magazini a chinenero changa. Koma chifukwa cha webusaiti yanuyi, ndimatha kukopera magaziniwa n’kumawerenga m’chinenero changa. Webusaiti yanuyi ndi imodzi mwa mphatso zimene Yehova wapereka kwa anthu ngati ine.”—N.F., Sri Lanka.
“Ndalemba kalatayi pofuna kukuthokozani chifukwa cha ntchito yaikulu imene mukugwira pothandiza anthu kuti aphunzire za Yehova. Chonde pitirizani kuika mavidiyo pa webusaiti ya jw.org. Mavidiyo amenewa athandiza kwambiri banja lathu. Vidiyo imene inandithandiza kwambiri ndi yakuti Beat a Bully Without Using Your Fists. Ndikubwerezanso kuthokoza kuti zikomo kwambiri chifukwa cha ntchito yaikulu imene mukugwira.”—Y.S., wa zaka 9, United States.
“Ndikufuna kukuthokozani komanso kuthokoza Yehova chifukwa chotipatsa chakudya chauzimu.Webusaiti ya jw.org yandithandiza kwambiri, makamaka nkhani zimene zimakhala pakamutu kakuti ‘Achinyamata.’ Ndimasangalalanso ndi nkhani zakuti Khalani Bwenzi la Yehova. Ndili ndi ang’ono anga atatu aakazi, ndipo ndikuona kuti nkhani zimenezi zikuwathandiza zedi. Ngakhale kuti tili kutali ndi inu, ndife abale ogwirizana kwambiri chifukwa chakuti tonse timakonda Yehova. Zikomo.”—A.B., Peru.


text:
PHUNZIRO 4
Kodi Yesu Khristu Ndani?
1. Kodi moyo wa Yesu unayamba bwanji?
Mosiyana ndi munthu wina aliyense, Yesu anakhalapo kumwamba asanabwere padziko lapansi, ndipo anali ndi thupi lauzimu. (Yohane 8:23) Iye anali woyamba pa zinthu zonse zimene Mulungu analenga, ndipo anathandiza Mulungu pa ntchito yolenga zinthu zina zonse. Ndi Yesu yekha amene Yehova anamulenga mwachindunji, ndipo mpake kuti amatchedwa Mwana “wobadwa yekha” wa Mulungu. (Yohane 1:14) Pa nthawi ina Yesu ankalankhula m’malo mwa Mulungu, choncho amatchedwanso kuti “Mawu.” Werengani Miyambo 8:22, 23, 30; Akolose 1:15, 16.
2. N’chifukwa chiyani Yesu anabwera padziko lapansi?
Mulungu anatumiza Mwana wake padziko lapansi posamutsa moyo wake kumwamba, n’kuuika m’mimba mwa namwali wina wachiyuda, dzina lake Mariya. Choncho Yesu analibe bambo womubereka. (Luka 1:30-35) Yesu anabwera padziko lapansi (1) kudzaphunzitsa anthu choonadi chokhudza Mulungu, (2) kudzatisonyeza chitsanzo cha mmene tingachitire chifuniro cha Mulungu ngakhale pamene tili m’mavuto, komanso (3) kudzapereka moyo wake wangwiro kuti ukhale “dipo.” Werengani Mateyu 20:28.
3. N’chifukwa chiyani tikufunikira dipo?
Dipo ndi malipiro amene munthu amapereka pofuna kuwombola munthu wina kuti asaphedwe. (Ekisodo 21:29, 30) Pamene Mulungu ankalenga anthu, analibe cholinga choti anthuwo azikalamba komanso kufa. Tikudziwa bwanji zimenezi? Tikudziwa zimenezi chifukwa chakuti Mulungu anauza munthu woyamba, Adamu, kuti akadzachita “tchimo,” malinga n’kunena kwa Baibulo, adzafa. Choncho Adamu akanapanda kuchimwa, sakanafa. (Genesis 2:16, 17; 5:5) Malinga ndi zimene Baibulo limanena, imfa ‘inalowa’ m’dziko kudzera mwa Adamu. Choncho Adamu anapatsira ana ake onse uchimo, womwe chilango chake ndi imfa. N’chifukwa chake tikufunikira dipo lotiwombola kuti tisadzalandire chilango cha imfa chimene tinatengera kwa Adamu. Werengani Aroma 5:12; 6:23.
Kodi ndani amene akanapereka dipo lotiwombola ku imfa? Panopa munthu aliyense akamwalira, amakhala ngati wapereka malipiro a machimo ake okha. Munthu wopanda ungwiro sangathe kupereka dipo lowombola anthu ena. Werengani Salimo 49:7-9.
4. N’chifukwa chiyani Yesu anafa?
Mosiyana ndi ife, Yesu anali wangwiro. Choncho sanafunike kufa chifukwa cha machimo ake, popeza sanachite tchimo lililonse. M’malomwake, Yesu anafa chifukwa cha machimo a anthu ena. Mulungu anasonyeza kuti amakonda kwambiri anthu potumiza Mwana wake kuti adzatifere. Nayenso Yesu anasonyeza kuti amatikonda chifukwa anamvera Atate wake pololera kupereka moyo wake kuti atiwombole ku machimo athu. Werengani Yohane 3:16; Aroma 5:18, 19.
5. Kodi panopa Yesu akuchita chiyani?
Pamene anali padziko lapansi, Yesu anachiritsa odwala, anaukitsa akufa komanso anathandiza anthu amene anali m’mavuto osiyanasiyana. Iye anachita zimenezi pofuna kusonyeza zimene adzachite m’tsogolo kwa anthu onse omvera. (Mateyu 15:30, 31; Yohane 5:28) Yesu atafa, Mulungu anamuukitsa ndi thupi lauzimu. (1 Petulo 3:18) Kenako Yesu anadikira kudzanja lamanja la Mulungu kufikira pamene Yehova anamupatsa mphamvu zoti alamulire padziko lonse lapansi monga Mfumu. (Aheberi 10:12, 13) Panopa Yesu akulamulira monga Mfumu kumwamba ndipo otsatira ake akulengeza uthenga wabwinowu padziko lonse lapansi. Werengani Danieli 7:13, 14; Mateyu 24:14.
Posachedwapa, Yesu adzagwiritsa ntchito mphamvu zake monga Mfumu pothetsa mavuto onse komanso powononga anthu onse amene amayambitsa mavutowo. Anthu onse amene amakhulupirira Yesu komanso kumumvera adzasangalala ndi moyo m’paradaiso padziko lapansi. Werengani Salimo 37:9-11.
Onaninso
Dipo la Yesu Ndi Mphatso ya Mulungu Yamtengo Wapatali Kuposa Zonse
Kodi dipo n’chiyani? Nanga lingakuthandizeni bwanji?